
ΝΟΜΟΣ ΥΓΤΑΡΙΘ. 2837 

Ρύθμιση θεμάτων Ανταγωνισμού, Ρυθμιστικής Αρχής Ενέρ¬ 
γειας, Τουρισμού και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α 

ΡΥΘΜΙΣΗ ΘΕΜΑΤΩΝ ΑΝΤΑΓΩΝΙΣΜΟΥ ΚΑΙ ΑΛΛΩΝ 

ΘΕΜΑΤΩΝ ΤΗΣ ΓΕΝΙΚΗΣ ΓΡΑΜΜΑΤΕΙΑΣ ΕΜΠΟΡΙΟΥ 
ΤΟΥ ΥΠΟΥΡΓΕΙΟΥ ΑΝΑΠΤΥΞΗΣ 

Άρθρο 1 

Τροποποίηση διατάξεων του ν. 703/1977 

1. Το άρθρο 2α του ν. 703/1977 (ΦΕΚ 278 Α'), όπως 
ισχύει, καταργείται. 

2. Το δεύτερο εδάφιο της παραγράφου 5 του άρθρου 4 
του ν. 703/1977, όπως ισχύει, αντικαθίσταται ως ακολού¬ 
θως: 

«Η δημιουργία κοινής επιχείρησης, η οποία εκπληρώ¬ 
νει μόνιμα όλες τις λειτουργίες αυτόνομης οικονομικής 
ενότητας και δεν συνεπάγεται το συντονισμό της αντα¬ 
γωνιστικής συμπεριφοράς μεταξύ επιχειρήσεων που πα¬ 
ραμένουν ανεξάρτητες, αποτελεί πράξη συγκέντρωσης 
κατά την έννοια της παραγράφου 2 στοιχείο β» 

3. Το άρθρο 4α του ν. 703/1977, όπως ισχύει, καταρ- 
γείται. 

4. Οι περιπτώσεις α' και β' της παραγράφου 1 του άρ¬ 
θρου 4β του ν. 703/1977, όπως ισχύει, αντικαθίστανται 
ως ακολούθως: 

«α. με τη συγκέντρωση αποκτάται ή αυξάνεται μερίδιο 
αγοράς των προϊόντων ή των υπηρεσιών, που αφορά η 
συγκέντρωση, όπως αυτό ορίζεται στο άρθρο 4στ, που 
αντιπροσωπεύει στην εθνική αγορά ή σε ένα σημαντικό, 
σε συνάρτηση με τα χαρακτηριστικά των προϊόντων ή 
των υπηρεσιών, τμήμα της, τουλάχιστον τριάντα πέντε 
τοις εκατό (35%) του συνολικού κύκλου εργασιών που 


πραγματοποιείται με τα προϊόντα ή τις υπηρεσίες που 
θεωρούνται ομοειδή από τον καταναλωτή λόγω των ιδιο¬ 
τήτων, της τιμής τους και της χρήσης για την οποία προ¬ 
ορίζονται ή 

β. ο συνολικός κύκλος εργασιών όλων των επιχειρήσε¬ 
ων που συμμετέχουν στη συγκέντρωση, κατά τα οριζό¬ 
μενα στο άρθρο 4στ, ανέρχεται στην εθνική αγορά, του¬ 
λάχιστον σε εκατόν πενήντα εκατομμύρια (150.000.000) 
Ευρώ (Ευω) και δύο τουλάχιστον από τις συμμετέχου- 
σες επιχειρήσεις πραγματοποιούν, καθεμία χωριστά, συ¬ 
νολικό κύκλο εργασιών άνω των δεκαπέντε εκατομμυρί¬ 
ων (15.000.000) Ευρώ (Ευια).» 

5. Η παράγραφος 3 του άρθρου 4β του ν. 703/1977, 
όπως ισχύει, αντικαθίσταται ως ακολούθως: 

«3. Υποχρεούνται σε γνωστοποίηση: 
α. σε περίπτωση που η συγκέντρωση αποτελεί αντικεί¬ 
μενο συμφωνίας των επιχειρήσεων που συμμετέχουν 
στη συγκέντρωση, η καθεμία από αυτές, 
β. σε όλες τις άλλες περιπτώσεις, τα πρόσωπα, οι επι¬ 
χειρήσεις ή ομάδες προσώπων ή επιχειρήσεων, που απο¬ 
κτούν έλεγχο στο σύνολο ή σε τμήματα μιας ή περισσό¬ 
τερων επιχειρήσεων.» 

6. Το δεύτερο εδάφιο του στοιχείου α # της παραγρά¬ 
φου 4 του άρθρου 4στ του ν. 703/1977, όπως ισχύει, 
αντικαθίσταται ως εξής: 

«Στην περίπτωση του άρθρου 4β παρ. 1 στοιχείο β' ο 
συνολικός κύκλος εργασιών, που έχει πραγματοποιηθεί 
στην εθνική αγορά, αντικαθίσταται από το ένα δέκατο 
(1/10) των στοιχείων του ενεργητικού, πολλαπλασιαζό- 
μενο επί το λόγο των απαιτήσεων, που προκύπτουν από 
τις συναλλαγές με τράπεζες, άλλα πιστωτικά ιδρύματα 
και πελάτες που έχουν την εγκατάστασή τους ή την κα¬ 
τοικία τους στην Ελλάδα, προς το συνολικό ποσό των 
απαιτήσεων αυτών. * 

7. Η τρίτη περίοδος της παραγράφου 1 του άρθρου 8 
του ν. 703/1977, όπως ισχύει, αντικαθίσταται ως εξής: 

«Η Επιτροπή Ανταγωνισμού έχει διοικητική και οικονο¬ 
μική αυτοτέλεια.» 

8. Η παράγραφος 2 του άρθρου 8 του ν. 703/1977, 
όπως ισχύει, αντικαθίσταται ως εξής: 

«2. Στις ανώνυμες εταιρίες που ιδρύονται ή αυξάνουν 
το κεφάλαιό τους ελιβάλλεται ανταποδοτικό τέλος 
ύψους ένα τοις χιλίοις (0,001) υπολογιζόμενο επί του 
ιδρυτικού κεφαλαίου ή επί του ποσού της αύξησης του 
κεφαλαίου αντιστοίχως’υπέρ της Επιτροπής Ανταγωνι¬ 
σμού. Τα έσοδα αυτά εισπράττονται στο όνομα και για 
λογαριασμό της Επιτροπής Ανταγωνισμού και κατατίθε¬ 
νται σε ειδικό τραπεζικό λογαριασμό, τη διαχείριση του 
οποίου έχει η Επιτροπή Ανταγωνισμού, σύμφωνα με τον 
Κανονισμό Εσωτερικής Λειτουργίας και Διαχείρισής της. 
Με κοινή απόφαση των Υπουργών Ανάπτυξης και Οικο¬ 
νομικών, κατόπιν εισήγησης της Επιτροπής Ανταγωνι¬ 
σμού, καθορίζονται τα όργανα, ο τρόπος και η διαδικασία 
είσπραξης των πιο πάνω χρηματικών ποσών. 

Η Επιτροπή Ανταγωνισμού έχει υποχρέωση να τηρεί 
λογαριασμούς και αρχεία, στα οποία συμπεριλαμβάνο- 
νται τα αποτελέσματα χρήσης και ο ισολογισμός, όπως 
ειδικότερα ορίζεται στον Κανονισμό Εσωτερικής Λει¬ 
τουργίας και Διαχείρισης. 

Ο έλεγχος των οικονομικών στοιχείων και των ετή¬ 
σιων λογαριασμών και οικονομικών καταστάσεων γίνε 
ται από δύο (2) ορκωτούς λογιστές. Τα στοιχεία αυτά κα> 
οι οικονομικές καταστάσεις δημοσιεύονται σε δύο ημε¬ 
ρήσιες εφημερίδες ευρείας κυκλοφορίας και στην Εφη¬ 
μερίδα της Κυβερνήσεως και υποβάλλονται στον Πρόε¬ 
δρο της Βουλής μαζί με την ετήσια έκθεση του άρθρου 
13γ και τον προϋπολογισμό του επόμενου έτους. 

Η Επιτροπή Ανταγωνισμού υπόκειται στον κατασταλτι 
κό έλεγχο του Ελεγκτικού Συνεδρίου. 

Αν από την οικονομική διαχείριση της Επιτροπής 
Ανταγο)νισμού στο τέλος κάθε διετίας προκύπτει οικονο¬ 
μικό αποτέλεσμα (έσοδα-έξοδα) που υπερβαίνει τις δα¬ 
πάνες της προηγούμενης χρήσης, έως το 80% του οικο¬ 
νομικού αποτελέσματος αυτού διατίθεται με κοινή από¬ 
φαση των Υπουργών Οικονομικών και Ανάπτυξης ως 
έσοδο του Κρατικού Προϋπολογισμού. 

Η Επιτροπή Ανταγωνισμού μπορεί από μόνη της να 
προβαίνει στην ανάθεση έργων και προμηθειών σύμφω¬ 
να με τον Κανονισμό Εσωτερικής Λειτουργίας και Δια¬ 
χείρισής της. 

Ο προϋπολογισμός της Επιτροπής Ανταγωνισμού προ- 
σαρτάται στον προϋπολογισμό του Υπουργείου Ανάπτυ¬ 
ξης.» 

9. Η παράγραφος 3 του άρθρου 8 του ν. 703/197 7 , 
όπως ισχύει, αντικαθίσταται ως ακολούθως: 

«3. Η Επιτροπή Ανταγωνισμού είναι εννεαμελης και 
απαρτίζεται από: 

α. έναν σύμβουλο του Νομικού Συμβουλίου του Κρά¬ 
τους. εν ενεογεία ή μη, ή έναν πρώην ανώτατο δικαστή 
της πολιτικής ή διοικητικής δικαιοσύνης, 

β. από έναν εκπρόσωπο της Οικονομικής και Κοινωνι¬ 
κής Ε πιτροπής (Ο.Κ.Ε.), του Συνδέσμου Ελληνικών Βιο¬ 
μηχανιών (Σ.Ε.Β.), της Εθνικής Συνομοσπονδίας Ελληνι¬ 
κού Εμπορίου (Ε.Σ.Ε.Ε.) και της Γενικής Συνομοσπονδίας 
Επαγγελματιών Βιοτεχνών και Εμπόρων Ελλάδας 
(ΓΕ.Σ.Ε.Β.Ε.) με τους αναπληρωτές τους. 

Οι εκπρόσωποι είναι πρόσωπα αναγνωρισμένου κύ¬ 
ρους και εμπειρίας σε θέματα δικαίου του ανταγωνισμού 
και επιλέγονται από τον Υπουργό Ανάπτυξης από κατά¬ 
λογο τριών προσώπων που υποβάλλεται από κάθε φο¬ 
ρέα για κάθε τακτικό μέλος και τον αναπληρωτή του 
αντιστοίχως, 

γ. ένα μέλος Δ.Ε.Π. Α.Ε.Ι., με ειδίκευση στο δίκαιο του 
ανταγωνισμού, 


δ. ένα μέλος Δ.Ε.Π. Α.Ε.ί., με ειδίκευση και εμπειρία 
στα οικονομικά θέματα της πόλιτικής ανταγωνισμού, 

ε. δύο πρόσωπα αναγνωρισμένου κυρους με εμπειρία 
σε θέματα δημοσίου και κοινοτικού οικονομικού δικαίου, 
καθώς και σε θέματα πολιτικής ανταγωνισμό ~ 

Τα μέλη της Επιτροπής Ανταγωνισμού ορίζοντα με 
τους αναπληρωτές τους από τον Υπουρνό Ανάπτυξης. · ; 

10. Το πρώτο εδάφιο της παραγράφου 6 του άοθρον 3 
του ν. 703/1977, όπως ισχύει, αντικαθίστατο, ως έξης: 

«6. Ο Πρόεδρος της Επιτροπής και ο αναπΜίρωτη, του 
ορίζονται από τον Υπουργό Ανάπτυξης μετοΕύ των ^ί¬ 
λών της Επιτροπής. Πριν από το διορισμό διατυπώνεται 
η γνώμη της αρμόδιας επιτροπής της Βουλής, κατο τα 
οριζόμενα στον Κανονισμό της Βουλής, ως προς το- 
προτεινόμενο για τη θέση του Προέδρου. Ο Παόεορος 
είναι κρατικός λειτουργός αποκλειστικής απασχόλησης 
τελεί για το χρονο που κατέχει τη θέση του σε αναστοΛή 
της επαγγελματικής του δραστηριότητας κα' ΓΦθσο ν ε· 
ναι μέλος Δ.Ε.Π. Α.Ε.ί. σε άδεια που του χορηνεσαι κα^; 
το άρθρο 17παρ.4 περ.σ του ν. 1268/1981 

11. Στην παράγραφο 7 του άρθρου 8 του ν "*03/197 Τ 
όπως ισχύει, προστίθεται εδάφιο ως εξής. 

«Με απόφαση του Υπουργού Ανάπτυξης μετά απο 
γνώμη της Επιτροπής Ανταγωνισμού θεσπίζεται Κωο 
κας Δεοντολογίας που ρυθμίζει τον τροπο άσκησης τω 
καθηκόντων των μελών της Επιτροπής κα 5 του προαωη.- 
κού της Γραμματείας της.» 

12. Η παράγραφος 10 του άρθρου 8 του ν 703/1 £7^, 
όπως ισχύει, αντικαθίσταται ως εξής: 

«10. Με κοινή απόφαση των Υπουρνων Οικονομικών, 
Ανάπτυξης και Εσωτερικών, Δημόσιας Διοίκησης κσ· 
Αποκέντρωσης, που εκδίδεται μετά από εισήγηση της 
Επιτροπής Ανταγωνισμού και δημοσιεύεται στην Εφημε¬ 
ρίδα της Κυβερνήσεως, θεσπίζεται Κανονισμός Λειτουρ¬ 
γίας και Διαχείρισης της Επιτροπής Ανταγωνισμού. Μ- 
τον Κανονισμό ρυθμίζονται η εσωτερική λειτουργία 
τρόπος διαχείρισης των πόρων της Επιτροπής, το κωνυ 
ματα και η εξαίρεση του Προέδρου, των με>ώ'> κα ( Τ ου 
Γραμματέα της, η προδικασία και διαδικασία ενώπιον της 
Επιτροπής, η κατάρτιση, δημοσίευση κο\ κοινοποίηση 
των αποφάσεών της, η παροχή αντιγράφω^ * αποσπσ- 
σμάτων των αποφάσεων ή γνωμοδοτήσεων της και κάθε 
άλλη σχετική λεπτομέρεια.» 

13. Στο άρθρο 8β του ν. 703/1977, όπως ισχυε,, ποο 
στίθεται παράγραφος 3 ως εξής: 

«3. Οι υπηρεσίες της Γενικής Γραμματείας Εμπορίου 
υποβοηθούν το έργο της Επιτροπής Ανταγωνισμού, κατ’ 
αίτηση του Προέδρου της, ιδίως με τη συνδρομή της Επι¬ 
τροπής στο πλαίσιο της διεξαγωγής ερευνών τ ου άρ¬ 
θρου 26 και της συλλογής και παροχής πληοοωοριών και 
στοιχείων σχετικά με: 

α) την εξέλιξη, διάρθρωση και τις τάσεις της εγχώριας 
κατανάλωσης, την οργάνωση και δομή κλάδων της αγο¬ 
ράς. καθώς και τις συνθήκες ανταγωνισμού κάθε κλά¬ 
δου, 

β) την κατάρτιση πινάκων διακλαδικών κοστολογικών 
σχέσεων και δεικτών, 

γ) την παρακολούθηση του βαθμού συγκέντρωσης τω 
επιχειρήσεων κατά κλάδο οικονομικής δραστηριότητας γ 
την ύπαρξη εναρμονισμένων πρακτικών και τη διερευνά- 
ση καταχρηστικής συμπεριφοράς της δεσπόζουσας θε 
σης επιχειρήσεων, 

δ) την παρακολούθηση της εκτέλεσης των αποφασε 
ων της Επιτροπής Ανταγωνισμού και των υπουργικών 

και δικαστικών αποφάσεων που εκδίδονται επ' αυτών.» 

14 Το πρώτο εδάφιο του άρθρου 8γ του ν. 703/1977, 
όπως ισχύει, αντικαθίσταται ως εξής: 

"Ο Πρόεδρος της Επιτροπής Ανταγωνισμού εκπροσω¬ 
πεί την Επιτροπή ενώπιον παντός τρίτου και έχει σύμφω¬ 
να με το νομο, τις κανονιστικές πράξεις και τις αποφά¬ 
σεις της Ολομέλειας, την ευθύνη της λειτουργίας αυτής, 
ασκεί δε τις προς τούτο αρμοδιότητες και ιδίως:». 

15. Το δεύτερο εδάφιο της παραγράφου 2 του άρθρου 
8δ του ν. 703/1977, όπως ισχύει, αντικαθίσταται ως εξής: 

«Ο αριθμός των θέσεων του πάσης φύσεως προσωπι¬ 
κού δεν μπορεί να υπερβαίνει τις ογδόντα (80).» 

16. Το πέμπτο και το έκτο εδάφιο της παραγράφου 3 
του άρθρου 8δ του ν. 703/1977, όπως τροποποιήθηκε με 
το ν. 2741/1999. αντικαθίστανται ως εξής: 

«Το ειδικό επιστημονικό προσωπικό προσλαμβάνεται 
με σύμβαση εργασίας ιδιωτικού δικαίου αορίστου χρό¬ 
νου και σύμφωνα με τις διατάξεις της παραγράφου 3 του 
άρθρου 1 του ν. 2527/1997. Η πλήρωση των θέσεων αυ¬ 
τών μπορεί να γίνει και με μετάταξη ή απόσπαση κατά 
τις διατάξεις του παρόντος νόμου.*» 

17. Η παράγραφος 6 του άρθρου 8δ του ν. 703/1977, 
που προστέθηκε με το ν. 2741/1999, αντικαθίσταται ως 
εξής: 

«6. Για τις θέσεις των προϊσταμένων των Διευθύνσε¬ 
ων, Τμημάτων και Γραφείων της Γραμματείας της Επι¬ 
τροπής Ανταγωνισμού είναι δυνατόν να επιλέγονται 
υπάλληλοι που υπηρετούν στην Επιτροπή με απόσπα¬ 
ση.» 

18. Στο άρθρο 8δ του ν. 703/1977, όπως ισχύει, προ¬ 
στίθεται παράγραφος 7 ως εξής: 

«7. Οι υπάλληλοι της Γραμματείας, καθώς και οι απο- 
σπώμενοι σε αυτήν υπάλληλοι λαμβάνουν ειδική πρό¬ 
σθετη αμοιβή που καθορίζεται κατά κατηγορία με κοινή 
απόφαση των Υπουργών Οικονομικών και Ανάπτυξης και 
καταβάλλεται από τον προϋπολογισμό της Επιτροπής 
Ανταγωνισμού. Στην περίπτωση που οι αποσπασμένοι 
υπάλληλοι λαμβάνουν από την υπηρεσία τους ειδικές 
πρόσθετες αμοιβές, υποχρεούνται να επιλέξουν με δή¬ 
λωσή τους προς τη Γραμματεία της Επιτροπής Ανταγω¬ 
νισμού που κοινοποιείται και στην υπηρεσία, από την 
οποία είναι αποσπασμένοι, την ειδική πρόσθετη αμοιβή 
της παρούσας παραγράφου ή τις ειδικές πρόσθετες απο¬ 
λαβές που προβλέπονται στην οργανική τους θέση. Οι 
αποδοχές του ειδικού επιστημονικού προσωπικού δεν 
μπορεί να είναι μικρότερες από τις προβλεπόμενες στο 
άρθρο 92Α του Κώδικα περί Δικηγόρων. Η πρόσληψη δι¬ 
κηγόρου σε θέση ειδικού επιστημονικού προσωπικού συ¬ 
νεπάγεται αναστολή του δικηγορικού λειτουργήματος.» 

19. Η παράγραφος 1 του άρθρου 8ε του ν. 703/1977, 
όπως ισχύει, αντικαθίσταται ως εξής: 

—«1. Η Επιτροπή Ανταγωνισμού παρέχει τη γνώμη της 
για θέματα ανταγωνισμού με δική της πρωτοβουλία προς 
τον Υπουργό Ανάπτυξης και οποιονδήποτε άλλο κατά 
περίπτωση αρμόδιο Υπουργό και αν της ζητηθεί προς 
τον Υπουργό Εθνικής Οικονομίας, τον Υπουργό Ανάπτυ¬ 
ξης, ενώσεις επιμελητηρίων, ενώσεις βιομηχανικών και 
εμπορικών συλλόγων.» 

20. Μετά το άρθρο 8ε του ν. 703/1977, όπως ισχύει, 
προστίθεται νέο άρθρο 8στ που έχει ως εξής: 

« Αρθρο 8στ 

Σχέσεις με ρυθμιστικές αρχές 
Η Επιτροπή Ανταγωνισμού συνεργάζεται με τις αρχές, 


στις οποίες έχει ανατεθεί ο έλεγχος της λειτουργίας ει¬ 
δικών τομέων της οικονομίας, όπως η Εθνική Επιτροπή 
Τηλεπικοινωνιών και Ταχυδρομείων και η Ρυθμιστική Αρ¬ 
χή Ενέργειας, διατυπώνει γνώμη για θέματα πολιτικής 
ανταγωνισμού στους τομείς αυτούς και αποφασίζει, ως 
αποκλειστικώς αρμόδια για την εφαρμογή του παρόντος 
νόμου, επί των υποθέσεων που παραπέμπονται σε αυτήν 
από τις αρχές αυτές.» 

21. Το στοιχείο α της παραγράφου 2 του άρθρου 10 
του ν. 703/1977, όπως ισχύει, τροποποιείται ως εξής: 

«α. καθορίζει το χρόνο έναρξής της, ο οποίος με την 
επιφύλαξη των περιπτώσεων του άρθρου 21 παράγρα¬ 
φος 3, δεν μπορεί να είναι προγενέστερος της γνωστο¬ 
ποίησης.» 

22. Μετά το άρθρο 11 του ν. 703/1977, όπως ισχύει, 
προστίθεται νέο άρθρο 11α, που έχει ως εξής: 

«Άρθρο 11α 

Συνοπτική διαδικασία επί γνωστοποιήσεων 
και καταγγελιών 

Προφανώς αβάσιμες καταγγελίες παραβάσεων των 
άρθρων 1 παράγραφος 1 και 2, καθώς και γνωστοποιή¬ 
σεις που πραγματοποιούνται σύμφωνα με το άρθρο 21 
παράγραφοι 1 και 3 και αναφέρονται σε επιχειρηματικές 
συμπεριφορές που προφανώς δεν επηρεάζουν τον αντα¬ 
γωνισμό, μπορούν να τίθενται στο αρχείο χωρίς συζήτη¬ 
ση ενώπιον της Επιτροπής Ανταγωνισμού με αιτιολογη¬ 
μένη απόφαση του Προέδρου και τη σύμφωνη γνώμη 
δύο μελών της Επιτροπής, που ορίζονται προς τούτο με 
τους αναπληρωτές τους από τον Πρόεδρο, κατά το πρώ¬ 
το δεκαπενθήμερο κάθε ημερολογιακού έτους για χρονι¬ 
κό διάστημα ενός έτους.» 

23. Η παράγραφος 1 του άρθρου 13γ του ν. 703/1977, 
όπως ισχύει, αντικαθίσταται ως εξής: 

«1. Η Επιτροπή Ανταγωνισμού υποβάλλει τον Ιούνιο 
κάθε έτους στους Υπουργούς Εθνικής Οικονομίας και 
Ανάπτυξης και στον Πρόεδρο της Βουλής ετήσια έκθε- 
οη, η οποία περιέχει στοιχεία για τη δραστηριότητά της, 
τις αποφάσεις της και τις εκτιμήσεις της για την κατά¬ 
σταση και τις εξελίξεις στον τομέα της αρμοδιότητάς 
της.» 

24. Στο άρθρο 21 του ν. 703/1977, όπως ισχύει, προ¬ 
στίθενται παράγραφοι 3 και 4 ως εξής: 

«3. Η υποχρέωση γνωστοποίησης της παραγράφου 1 
δεν ισχύει για συμφωνίες και εναρμονισμένες πρακτι¬ 
κές, όταν: 

α. αυτές οι συμφωνίες ή εναρμονισμένες πρακτικές 
συνάπτονται μεταξύ δύο ή περισσότερων επιχειρήσεων, 
η καθεμία από τις οποίες δραστηριοποιείται για τους 
σκοπούς της συμφωνίας σε διαφορετικό στάδιο της αλυ¬ 
σίδας παραγωγής ή διανομής και αφορούν τους όρους, 
με τους οποίους τα μέρη προμηθεύονται ή πωλούν ορι¬ 
σμένα προϊόντα και υπηρεσίες, 
β. συμμετέχουν μόνο δύο επιχειρήσεις και οι συμφωνί¬ 
ες αυτές απλώς επιβάλλουν στον αποκτώντα ή στον 
χρήστη δικαιωμάτων βιομηχανικής ιδιοκτησίας ή στον εκ 
συμβάσεως εκδοχέα ή δικαιούχο άδειας εκμετάλλευσης 
μεθόδων κατασκευής ή γνώσεων σχετικών με τη χρησι¬ 
μοποίηση και εφαρμογή βιομηχανικής τεχνικής, περιορι¬ 
σμούς στην άσκηση των δικαιωμάτων αυτών. 

4. Η δυνατότητα χορήγησης απαλλαγής κατά το άρ¬ 
θρο 1 παρ. 3 σε συμφωνίες ή εναρμονισμένες πρακτικές 
της προηγούμενης παραγράφου προϋποθέτει γνωστο¬ 
ποίησή τους στην Επιτροπή Ανταγωνισμού. Ο χρόνος 

έναρξης της κατ' άρθρο 1 παρ. 3 απόφασης μπορεί να εί¬ 
ναι προγενέστερος τουιχρόνου γνωστοποίησης των 
συμφωνιών ή εναρμονισμένων πρακτικών αυτών.» 

25. Επαναφέρονται σε ισχύ οι διατάξεις των άρθρων 9 
παρ. 4 εδάφιο τέταρτο καΐγ14Ί8 του ν. 703/1977, πλην 
της παρ. 2 του άρθρου 16, τροποποιούμενες ως εξής: 

α) Η προθεσμία του άρθρου 14 παρ. 1 ορίζεται σε εξή¬ 
ντα (60) ημέρες. 

β) Η παρ. 2 του άρθρου 14 αντικαθίσταται ως εξής: 

«2. Η προθεσμία για την άσκηση προσφυγής και η 
άσκησή της δεν αναστέλλει την εκτέλεση της απόφασης 
της Επιτροπής Ανταγωνισμού. Σε περίπτωση όμως ύπαρ¬ 
ξης αποχρώντος λόγου, μετά από αίτηση του ενδιαφε¬ 
ρομένου, δύναται ο Πρόεδρος του Διοικητικού Εφετείου 
Αθηνών να αναστείλει εν όλω ή εν μέρει ή υπό όρους, 
την εκτέλεση της απόφασης κατά της οποίας ασκήθηκε 
προσφυγή, εφαρμοζομένων αναλόγως των διατάξεων 
των άρθρων 200 επ. του «Κώδικα Διοικητικής Δικονομί¬ 
ας». 

γ) Οπου στις διατάξεις αυτές αναφέρεται ο Κώδικας 
Φορολογικής Δικονομίας νοείται ο «Κώδικας Διοικητικής 
Δικονομίας» (ν. 2717/1999). 

δ) Η παραπομπή του άρθρου 17 παρ. 1 και 4 του 
ν. 703/1977 στο άρθρο δέκατο έκτο του κυρωτικού προε¬ 
δρικού διατάγματος του Κώδικα Φορολογικής Δικονομί¬ 
ας (π.δ. 331/1985) νοείται ως παραπομπή στο άρθρο 29 
περ. (η) του Οργανισμού των Δικαστηρίων (ν. 1756/ 
1988). 

26. Οι συγκεντρώσεις, που έχουν πραγματοποιηθεί ή 
γνωστοποιηθεί στην Επιτροπή Ανταγωνισμού κατ' εφαρ¬ 
μογή των άρθρων 4α και 4β του ν. 703/1977, για τις οποί¬ 
ες δεν έχει εκδοθεί απόφαόη της Επιτροπής Ανταγωνι¬ 
σμού μέχρι την έναρξη ισχύος του παρόντος νόμου, κρί- 
νονται σύμφωνα με τις διατάξεις του ν. 703/1977, όπως 
αυτές τροποποιήθηκαν με τις διατάξεις των προηγούμε¬ 
νων παραγράφων. 

27. Οι διατάξεις του άρθρου 21 παράγραφοι 3 και 4 του 
ν. 703/1977, που προστίθενται με τον παρόντα νόμο, 
εφαρμόζονται και στις συμφωνίες ή εναρμονισμένες 
πρακτικές που υφίστανται κατά την ένταρξη ισχύος του 
παρόντος. 

28. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών και Ανάπτυξης, καθορίζε¬ 
ται η αναδιάρθρωση της Γραμματείας της Επιτροπής 
Ανταγωνισμού, η οργάνωση, οι αρμοδιότητες, τα απαι¬ 
τούμε να προσόντα του προσωπικού, ο αριθμός των θέ¬ 
σεων προσωπικού, η κατανομή τους σε κλάδους και ειδι¬ 
κότητες, καθώς και κάθε αναγκαία λεπτομέρεια . 

29. Ειδικά για το οικονομικό έτος 2000, με κοινή από- 
- φηπη των Υπουργών Ανάπτυξης και Οικονομικών, μπο¬ 
ρεί να μεταφέρεται, ως κρατική επιχορήγηση, μέρος του 
ποσού που προβλέπεται στον κωδικό ΚΑΕ 2419 «Επιχο¬ 
ρήγηση σε λοιπά Επιστημονικά Ιδρύματα» του φορέα 
35/120 του τακτικού προϋπολογισμού του Υπουργείου 
Ανάπτυξης, το οποίο κατατίθεται ως έσοδο της Επιτρο¬ 
πής Ανταγωνισμού στο λογαριασμό που αναφέρεται 
στην παρ. 2 του άρθρου 8 του ν. 703/1977, όπως ισχύει 
και αντικαθίσταται με τον παρόντα. 

30. Οι διατάξεις της παρ. 25'του άρθρου 1 του παρό¬ 
ντος εφαρμόζονται και σε προσφυγές που δεν έχουν συ¬ 
ζητηθεί μέχρι τη δημοσίευση του παρόντος, καθώς και 
σε αιτήσεις αναστολής εκτελέσεως για τις οποίες δεν 
εκδόθηκαν αποφάσεις μέχρι τη δημοσίευση του παρό¬ 


ντος και οι οποίες παραπέμπονται στο αρμόδιο δικαστή¬ 
ριο και πριν από την παραπομπή των αντίστοιχων προ¬ 
σφυγών. 

Άρθρο 2 

Τροποποίηση διατάξεων του κωδ. νόμου 2190/1920 
«περί Ανωνύμων Εταιρειών» 

1. Η παρ. 1 του άρθρου 9 του κωδ. νόμου 2190/1920 
(ΦΕΚ 37 Α ), όπως ισχύει, δυνάμει του άρθρου 22 παρ.3 
του ν. 2753/1999, αντικαθίσταται ως εξής: 

«1. Η εξακρίβωση της αξίας των εταιρικών εισφορών 
σε είδος κατά τη σύσταση της εταιρείας, καθώς και σε 
κάθε αύξηση του κεφαλαίου της, γίνεται μετά από γνω¬ 
μοδότηση τριμελούς επιτροπής εμπειρογνωμόνων που 
αποτελείται από έναν ή δύο υπαλλήλους του Υπουργεί¬ 
ου Ανάπτυξης (Τομέας Εμπορίου) ή της αρμόδιας Νο¬ 
μαρχιακής Αυτοδιοίκησης, πτυχιούχους ανωτάτης σχο¬ 
λής, με τριετή τουλάχιστον υπηρεσία ή από έναν ή δύο 
ορκωτούς ελεγκτές - λογιστές ή ορκωτούς εκτιμητές, 
κατά περίπτωση, και από έναν εμπειρογνώμονα, εκπρό¬ 
σωπο του αρμόδιου Επιμελητηρίου. Τα μέλη της επιτρο¬ 
πής δεν πρέπει να έχουν οποιαδήποτε εξάρτηση από την 
εταιρεία. 

Στις περιπτώσεις συγχωνεύσεως πιστωτικών ιδρυμά¬ 
των, η παραπάνω επιτροπή αποτελείται υποχρεωτικά 
από έναν ορκωτό ελεγκτή - λογιστή και έναν ορκωτό 
εκτιμητή και τον εκπρόσωπο του αρμόδιου Επιμελητηρί¬ 
ου. 

Με κανονιστικές αποφάσεις του Υπουργού Ανάπτυξης 
μπορεί να καθορίζονται και άλλες περιπτώσεις υποχρεω¬ 
τικής σύνθεσης της επιτροπής για κατηγορίες εται¬ 
ρειών.» 

2. Η παρ. 2 του άρθρου 11 του κωδ. νόμου 2190/1920, 
όπως ισχύει, αντικαθίσταται ως εξής: 

«2. Σε κάθε περίπτωση αύξησης του μετοχικού κεφα¬ 
λαίου η κατά τα ανωτέρω πιστοποίηση της καταβολής ή 
μη αυτού από το διοικητικό συμβούλιο πρέπει να γίνεται 
εντός προθεσμίας ενός μηνός από τη λήξη της ορισθεί- 
σας προθεσμίας καταβολής του ποσού της αύξησης.» 

3. Η παρ. 6 του άρθρου 11 του κωδ. νόμου 2190/1920, 
όπως ισχύει, αντικαθίσταται ως εξής: 

«6. Η καταβολή των μετρητών για κάλυψη του αρχικού 
μετοχικού κεφαλαίου ή τυχόν αυξήσεων αυτού, καθώς 
και οι καταθέσεις μετόχων με προορισμό τη μελλοντική 
αύξηση του μετοχικού κεφαλαίου, θα πραγματοποιού¬ 
νται, υποχρεωτικά, με κατάθεση σε ειδικό λογαριασμό 
επ' ονόματι της εταιρείας, που θα τηρείται σε οποιαδή¬ 
ποτε τράπεζα, που λειτουργεί νόμιμα στην Ελλάδα.» 

Άρθρο 3 

Θέματα ιδιωτικής επιχείρησης ασφάλισης 

1. Στο άρθρο 10 του ν.δ. 400/1970, όπως ισχύει, προ¬ 
στίθεται παράγραφος 8 ως εξής: 

«8. Κατά παρέκκλιση των κείμενων φορολογικών, 
ασφαλιστικών και λοιπών διατάξεων, στις περιπτώσεις 
μεταβίβασης ή εκποίησης περιουσιακών στοιχείων 
ασφαλιστικών εταιρειών που τελούν υπό καθεστώς 
ασφαλιστικής εκκαθάρισης, δεν είναι αναγκαία η προ¬ 
σκομιδή πιστοποιητικού φορολογικής ή ασφαλιστικής 
ενημερότητας και κάθε άλλου εγγράφου γενικά που 
απαιτείται να προσαχθεί από δημόσια αρχή ή Ν.Π.Δ.Δ. 
για το χρόνο που έχει προηγηθεί της ανάκλησης και θέ- 

σης της εταιρίας σε ασφαλιστική εκκαθάριση για τη σύ¬ 
νταξη του σχετικού συμβολαίου ή της μεταβιβαστικής εν 
γένει σύμβασης. Ο συμβολαιογράφος συντάσσει το συμ¬ 
βόλαιο χωρίς την προσκομιδή πιστοποιητικού φορολογι¬ 
κής ενημερότητας ή κάθε άλλου, από τα προαναφερθέ- 
ντα, εγγράφου και οι αρμόδιες Δημόσιες Οικονομικές 
Υπηρεσίες υποχρεούνται να προβαίνουν σε θεώρηση βι¬ 
βλίων και στοιχείων των υπό εκκαθάριση ασφαλιστικών 
εταιρειών, χωρίς επίσης προσκομιδή των απαιτούμενων 
πιστοποιητικών και εγγράφων.» 

2. Στο τέλος του εδαφίου α της παραγράφου 2 του 
άρθρου 43 του ν.δ. 400/1970, όπως ισχύει, προστίθεται 
εδάφιο β , που έχει ως εξής: 

“Το ίδιο πρόστιμο επιβάλλεται σε ασφαλιστική επιχεί¬ 
ρηση και σε περίπτωση που αυτή δεν αποστέλλει τα αι- 
τούμενα στοιχεία, παραλείπει να απαντήσει ή δεν απα¬ 
ντά αιτιολογημένα ή καθυστερεί να απαντήσει σε οποιο- 
δήποτε έγγραφο της εποπτικής αρχής, με το οποίο ζη¬ 
τούνται στοιχεία ή διευκρινίσεις στα πλαίσια της επο- 
πτείας εντός της προθεσμίας η οποία της τάσσεται και η 
οποία δεν μπορεί να είναι μικρότερη των δέκα (10) ημε¬ 
ρών.» 

3. Το εδάφιο που προστέθηκε στην παρ. 2 του άρθρου 
19 του κ.ν. 489/1976 με την περίπτωση «θ» της παρ 5 
του άρθρου 10 του ν. 2741/1999, αντικαθίσταται ως 
εξής: 

<·0ι τόκοι που στις περιπτώσεις της προηγούμενης πα¬ 
ραγράφου του παρόντος άρθρου υποχρεούται να κατα¬ 
βάλει το Επικουρικό Κεφάλαιο υπολογίζονται σε κάθε 
περίπτωση με επιτόκιο έξι τοις εκατό (6%) ετησίως. 

Με απόφαση του Υπουργού Ανάπτυξης, η οποία δημο¬ 
σιεύεται στην Εφημερίδα της Κυβερνήσεως, μπορεί να 
μεταβάλλεται το εν λόγω ποσοστό.» 

4. Η παράγραφος 7 του άρθρου 33 του κ.ν. 489/1976, η 
οποία καταργήθηκε με την παρ. 17 του άρθρου 37 του ν. 
2496/1997. επαναφέρεται σε ισχύ με το εξής περιεχόμε¬ 
νο: 

«7. Κατά τα λοιπά για το Γραφείο Διεθνούς Ασφάλισης 
εφαρμόζονται αναλόγως τα άρθρα 21 έως και 24.» 

Η ιοχύς της ανωτέρω διάταξης ανατρέχει στο χρόνο 
έναρξης ισχύος του ν. 2496/1997. 

5. Μετά το άρθρο 21α του ν. 1569/1985, το οποίο προ¬ 
στέθηκε με το άρθρο 15 του ν. 2170/1993, προστίθεται 
άρθρο 21β ως εξής: 

«Αρθρο 2ΐβ 

1. Με απόφαση του Υπουργού Ανάπτυξης μπορεί να 
ρυθμίζεται κάθε θέμα σχετικά με την εκπαίδευση των 
προσώπων τα οποία διαμεσολαβούν στη σύναψη ασφα¬ 
λιστικής σύμβασης, ως προσθέτων προϋποθέσεων εγ- 
ΥΡαφής στο οικείο Επιμελητήριο για την άσκηση του 

^επαγγέλματος τους, όπως ενδεικτικά το γνωστικό αντι¬ 
κείμενο, η πιστοποίηση κατοχής του γνωστικού αντικει¬ 
μένου κ.λπ.. 

2. Οι παραβαίνοντες την εν λόγω απόφαση τιμωρού¬ 
νται με τις κυρώσεις του άρθρου 21α του παρόντος νό¬ 
μου. 

3. Η παρ. 5 του άρθρου 7 του ν. 1569/1985, η οποία 
προστέθηκε με την παρ. 12 του άρθρου 36 του ν 2496/ 
1997, καταργείται.» 

Αρθρο 4 

Θέματα διδάκτρων σχολείων ιδιωτικής εκπαίδευσης 

Τα ιδιωτικά σχολεία γενικής, τεχνικής και επαγγελμα¬ 
τικής εκπαίδευσης, τα κάθε είδους φροντιστήρια και οι 


ιδιωτικοί βρεφονηπιακοί παιδικοί σταθμοί, τα Ιδιωτικά Ιν¬ 
στιτούτα Επαγγελματικής Κατάρτισης και τα Εργαστή¬ 
ρια Ελευθέρων Σπουδών μπορούν να αυξήσουν τα δί¬ 
δακτρά τους για το σχολικό έτος 2000-2001 μέχρι ποσο¬ 
στού 2,5% στα εισπραχθέντα δίδακτρα του προηγούμε¬ 
νου σχολικού έτους 1999-2000. 

Στην έννοια του παραπάνω όρου «δίδακτρα» περιλαμ¬ 
βάνονται και τα πάσης φύσεως ποσά που εισπράττονται 
για παροχή πρόσθετων υπηρεσιών που συνδέονται με 
την εκπαιδευτική υπηρεσία, όπως τροφεία, έξοδα μετα¬ 
φοράς, δαπάνες για εκμάθηση ξένων γλωσσών, μουσι¬ 
κής. χορού ή για φροντιστηριακά μαθήματα κ.λπ.. 

Πληρωμές που τυχόν έχουν γίνει για το σχολικό έτος 
2000-2001 με την προοπτική αύξησης θεωρούνται ότι 
έχουν δοθεί έναντι των ετήσιων διδάκτρων που προκύ¬ 
πτουν από τις ρυθμίσεις των προηγούμενων εδαφίων 
του παρόντος άρθρου. Τα επιπλέον εισπραχθέντα ποσά 
επιστρέφονται. 

Οι παραβάτες των διατάξεων του παρόντος άρθρου τι¬ 
μωρούνται με πρόστιμο από πενήντα χιλιάδες (50.000) 
δραχμές έως πεντακόσιες χιλιάδες (500.000) δραχμές 
ανά μαθητή για τον οποίο εισπράττονται τα δίδακτρα αυ¬ 
τά. Το πρόστιμο αυτό επιβάλλεται με απόφαση του 
Υπουργού Ανάπτυξης και εισπράττεται σύμφωνα με τις 
διατάξεις περί είσπραξης δημοσίων εσόδων. Η διαδικα¬ 
σία και οι ειδικότεροι όροι είσπραξης του προστίμου ορί¬ 
ζονται με κοινή απόφαση των Υπουργών Εθνικής Οικο¬ 
νομίας, Οικονομικών και Ανάπτυξης. 

ΚΕΦΑΛΑΙΟ Β 

ΡΥΘΜΙΣΗ ΘΕΜΑΤΩΝ ΤΟΜΕΑ ΕΝΕΡΓΕΙΑΣ 
ΤΟΥ ΥΠΟΥΡΓΕΙΟΥ ΑΝΑΠΤΥΞΗΣ 

Άρθρο5 

Θέματα Πάρων, Οικονομικής Διαχείρισης 
και Προσωπικού της Ρ.Α.Ε. 

1. Το άρθρο 6 του ν. 2773/1999 (ΦΕΚ 286 Α ) αντικαθί¬ 
σταται ως ακολούθως: 

«Αρθρο 6 

Πόροι -Οικονομική διαχείριση της Ρ.Α.Ε. 

1 Πόροι της Ρ.Α.Ε. είναι οι εξής: 
α) Τα εφάπαξ ή ετήσια ανταποδοτικά τέλη τα οποία 
επιβάλλονται στις επιχειρήσεις του τομέα ενέργειας. 

β) 7α τέλη για την έκδοση ή τροποποίηση ή επέκταση 
αδειών και τα κατ’ έτος καταβαλλόμενα τέλη για τη χρή- 
ση των αδειών αυτών. 

γ) Πόροι οποιαοδήποτε πηγής προερχόμενοι από την 
Ευρωπαϊκή Ενωση, όπως π.χ. επιδοτήσεις, επιχορηγή- 
σειί ν χρηματοδοτήσεις ερευνητικών προγραμμάτων και 
από διεθνείς οργανισμούς. 

δ) Για το οικονομικό έτος 2000, με κοινή απόφαση των 
Υπουργών Ανάπτυξης και Οικονομικών μεταφέρεται, ως 
κρατική επιχορήγηση, μέρος του ποσού που προβλέπε- 
ται στον κωδικό ΚΑΕ 2419 «Επιχορήγηση σε λοιπά Επι¬ 
στημονικά Ιδρύματα» του φορέα 35/120 του τακτικού 
προϋπολογισμού του Υπουργείου Ανάπτυξης το οποίο 
κατατίθεται ως έσοδο της ρ.Α.Ε. στο λογαριασμό του 
εδαφίου α' της παρ. 3 του παρόντος. 

2. Αν από την οικονομική διαχείριση της Ρ.Α.Ε. στο τέ¬ 
λος κάθε διετίας προκύπτει οικονομικό αποτέλεσμα 
(έσοδα-έξοδα) που υπερβαίνει τις δαπάνες της προη¬ 
γούμενης χρήσης, έως το 80% του οικονομικού αποτε- 

λέσματος αυτου διατίθεται με κοινή απόφαση των 
Υπουργών Ανάπτυξης και Οικονομικών ως έσοδο του 
Κρατικού Προϋπολογισμού. 

3. α) Τα ανταποδοτικά τέλη, τα τέλη που προκύπτουν 
από τη χορήγηση αδειών, καθώς και οι πόροι κάθε φυσε- 
ως της Ρ.Α.Ε., εισπράττονται για λογαριασμό της Ρ.Α.Ε. 
και κατατίθενται σε τραπεζικό λογαριασμό, τη διαχείριση 
του οποίου έχει η Ρ.Α.Ε., σύμφωνα με τον Κανονισμό 
Εσωτερικής Λειτουργίας και Διαχείρισής της. 

β) Τα ανταποδοτικά τέλη και τα κριτήρια, στα οποία 
αυτά βασίζονται, δημοσιοποιούνται από την Ρ.Α.Ε.. 

γ) Με κοινή απόφαση των Υπουργών Ανάπτυξης και 
Οικονομικών, ύστερα από εισήγηση της Ρ.Α.Ε., καθορί¬ 
ζονται το ύψος των επιβαλλόμενων τελών του εδ. α της 
παρ. 1 του παρόντος άρθρου, τα όργανα, ο τρόπος και η 
διαδικασία είσπραξής τους. 

4. Η Ρ.Α.Ε. έχει υποχρέωση να τηρεί λογαριασμούς 
και αρχεία, στα οποία συμπεριλαμβάνονται τα αποτελέ¬ 
σματα χρήσης και να δημοσιεύει ισολογισμό, όπως ορί¬ 
ζεται ειδικότερα στον Κανονισμό Εσωτερικής Λειτουργί¬ 
ας και Διαχείρισής της. 

5. Ο έλεγχος των οικονομικών στοιχείων και των ετή¬ 
σιων λογαριασμών και οικονομικών καταστάσεων γίνε¬ 
ται από δύο (2) ορκωτούς λογιστές. Τα στοιχεία αυτά και 
οι οικονομικές καταστάσεις δημοσιεύονται σε δύο (2) 
ημερήσιες εφημερίδες ευρείας κυκλοφορίας και την 
Εφημερίδα της Κυβερνήσεως και μαζί με την έκθεση πε¬ 
πραγμένων και τον προϋπολογισμό του επόμενου έτους 
υποβάλλονται από τον Υπουργό Ανάπτυξης στον Πρόε¬ 
δρο της Βουλής. Η Ρ.Α.Ε. υπόκειται στον κατασταλτικό 
έλεγχο του Ελεγκτικού Συνεδρίου. 

6. Η Ρ.Α.Ε. δύναται ναπροβαίνει στην ανάθεση μελε¬ 
τών, έργων παροχής υπηρεσιών και προμηθειών, σύμ¬ 
φωνα με τον Κανονισμό Εσωτερικής Λειτουργίας και 
Διαχείρισής της.» 

2. Οι παράγραφοι 4, 5 και 6 του άρθρου 7 του ν. 2773/ 
1999 (ΦΕΚ 286 Α') αντικαθίστανται ως εξής: 

« 4. Για τη στελέχωση της Γραμματείας συνιστώνται 
εξήντα πέντε (65) θέσεις προσωπικού με σχέση εργασί¬ 
ας ιδιωτικού δικαίου αορίστου χρόνου. Οι θέσεις διακρί- 
νονται ως εξής: 

α) σαράντα (40) θέσεις ειδικού επιστημονικού προσω¬ 
πικού με τα προσόντα της παρ. 2 του άρθρου 25 του 
ν. 1943/1991, 

β) πέντε (5) θέσεις δικηγόρων με μεταπτυχιακό τίτλο 
σπουδών, οι οποίοι προσλαμβάνονται με σύμβαση έμμι¬ 
σθης εντολής, 

γ) είκοσι (20) θέσεις διοικητικού προσωπικού. Οι ειδι¬ 
κότητες και τα προσόντα πρόσληψης του διοικητικού 
προσωπικού καθορίζονται από τον Κανονισμό Εσωτερι¬ 
κής Λε ιτουργίας και Διαχείρισης της Ρ.Α.Ε.. 

ί)ΓΤο προσωπικό που αναφέρεται στα εδάφια α' και γ 
της προηγούμενης παραγράφου προσλαμβάνεται σύμ¬ 
φωνα με τις διατάξεις της παρ. 3 του άρθρου 1 του ν. 
2527/1997 (ΦΕΚ 206 Α'). Οι δικηγόροι που αναφέρονται 
στο εδάφιο β' της προηγούμενης παραγράφου προσ¬ 
λαμβάνονται μετά από δημόσια ανακοίνωση και επιλογή, 
η οποία διενεργείται από τριμελή επιτροπή που ορίζεται 
με απόφαση της Ρ.Α.Ε.. 

6. Κατά την πρώτη εφαρμογή του παρόντος, με κοινές 
αποφάσεις του Υπουργού Ανάπτυξης και του κατά περί¬ 
πτωση αρμόδιου Υπουργού, μπορεί να μεταφέρεται και 
να εντάσσεται κατά παρέκκλιση των κειμένων διατάξε¬ 
ων προσωπικό που υπηρετεί σε φορείς του δημόσιου το¬ 


μέα, ό ως αυτός ορίζεται στην παρ. 1 του άρθρου 14 του 
ν. 219 / ί 994, και ιδίως στις δημόσιες επιχειρήσεις του 
τομέα ενέργειας, για την κάλυψη θέσεων της παραγρά¬ 
φου 4, εφόσον έχει τα τυπικά προσόντα που απαιτούνται 
για το διορισμό στις θέσεις αυτές. Η επιλογή των μετα- 
φερομένων και εντασσόμενων γίνεται από επιτροπή που 
συγκροτείται με απόφαση της Ρ.Α.Ε. μετά από σχετική 
δημοσία ανακοίνωση, στην οποία καθορίζονται οι ειδικό¬ 
τεροι όροι και προϋποθέσεις. 

Για την κάλυψη των αναγκών της Γραμματείας της 
Ρ.Α.Ε. μπορεί να αποσπάται σε αυτήν προσωπικό των 
νομικών προσώπων της παρ. 1 του άρθρου 14 του 
ν. 2190/1994, με εξαίρεση τις επιχειρήσεις του τομέα 
ενέργειας, με κοινή απόφαση του Υπουργού Ανάπτυξης 
και κατά περίπτωση αρμόδιου Υπουργού, μετά από πρό¬ 
ταση της Ρ.Α.Ε., για χρονικό διάστημα δύο (2) ετών που 
μπορεί να παρατείνεται, σύμφωνα με τον Κώδικα Κατά¬ 
στασης Δημοσίων Πολιτικών Υπαλλήλων και Υπαλλήλων 
Ν.Π.Δ.Δ. (ν. 2683/1999, ΦΕΚ 19 Α'). Η μισθοδοσία του 
αποσπώμενου προσωπικού βαρύνει τη Ρ.Α.Ε,.» 

3. Στο άρθρο 7 του ν. 2773/1999 (ΦΕΚ 286 Α') προστί¬ 
θεται παράγραφος 8 ως ακολούθως: 

«8. Με κοινή απόφαση των Υπουργών Ανάπτυξης και 
Οικονομικών, ύστερα από εισήγηση της Ρ.Α.Ε., καθορί¬ 
ζονται οι μισθοί, τα επιδόματα και κάθε θέμα σχετικό με 
τις πρόσθετες αποζημιώσεις, την υπερωριακή απασχό¬ 
ληση και την αποζημίωση μετακίνησης του προσωπικού 
που υπηρετεί οε αυτήν. » 

4. Στο άρθρο 7 του ν. 2773/1999 (ΦΕΚ 286 Α ) προστί¬ 
θεται παράγραφος 9 ως ακολούθως: 

«9. Το προσωπικό της Γραμματείας της Ρ.Α.Ε. υπέχει 
τις υποχρεώσεις εχεμύθειας και προστασίας του επιχει¬ 
ρηματικού ή και άλλων απορρήτων, που υπέχουν και τα 
μέλη της Ρ.Α.Ε. κατά το εδάφιο γ' της παρ. 1 του άρ¬ 
θρου 5 του παρόντος νόμου.» 

5. Η πρώτη περίοδος της πρώτης παραγράφου του άρ¬ 
θρου 8 του ν. 2773/1999 (ΦΕΚ 286 Α') τροποποιείται ως 
εξής: 

«1. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών και Ανάπτυξης, ύστερα 
από γνώμη της Ρ.Α.Ε., θεσπίζεται ο Κανονισμός Εσωτε¬ 
ρικής Λειτουργίας και Διαχείρισης.» 

6. Μέχρι την έκδοση του Κανονισμού Εσωτερικής Λει¬ 
τουργίας και Διαχείρισης της Ρ.Α.Ε. (άρθρο 8 του ν. 
2773/ 1999, ΦΕΚ 286 Α') ο Πρόεδρος της Αρχής ορίζε¬ 
ται ως διατάκτης και υπόλογος, μπορεί να εκδίδει χρημα¬ 
τικά εντάλματα και τίτλους πληρωμής, να διαχειρίζεται 
το λογαριασμό της Αρχής, να συνάπτει συμβάσεις και να 
αποφασίζει για την ανάθεση προμηθειών, σύμφωνα με 
τις διατάξεις του ν. 2362/1995 (ΦΕΚ 247 Α ) «Περί Δη¬ 
μοσίου Λογιστικού», του ν. 2286/1995 (ΦΕΚ 19 Α ) 
«Προμήθειες του Δημόσιου Τομέα» και του π.δ. 394/ 
1996 (ΦΕΚ 266 Α’) «Κανονισμός Προμηθειών Δημοσίου 
(Κ.Π.Δ.)», όπως ισχύουν. 

Αρθρο 6 

Ρύθμιση θεμάτων Ναξίας Σμύριδας 

Επιτρέπεται η εκποίηση εκ των υπαρχόντων κατά τη 
δημοσίευση του παρόντος νόμου αποθεμάτων εξορυγ- 
μένης σμύριδας ποσότητας άνω των είκοσι πέντε χιλιά¬ 
δων (25.000) τόννων με πλειοδοτική δημοπρασία, που 
διενεργείται κατά παρέκκλιση των κειμένων διατάξεων 

περί πωλήοεως της Ναξίας Σμύριδας, από την Επιθεώρη¬ 
ση Μεταλλείων Νοτίου Ελλάδος, ύστερα από απόφαση 
του Υπουργού Ανάπτυξης, με την οποία καθορίζονται οι 
βασικοί όροι και η διαδικασία διεξαγωγής της δημοπρα¬ 
σίας. 

Άρθρο 7 

Μισθώσεις λατομείων αδρανών υλικω 
και λοιπές ρυθμίσεις λατομείων 

1. α. Οι εκμεταλλευτές των λατομείων τα οποία λει¬ 
τουργούσαν ή λειτουργούν βάσει των διατάξεων των 
παραγράφων 1, 2, 3 και 4 του άρθρου 20 του ν. 
2115/1993 δικαιούνται να μισθώσουν, μετά από δημο¬ 
πρασία, η οποία θα διενεργηθεί μία μόνο φοοά νια κάθε 
λατομική περιοχή και στην οποία θα μπορούν να συμμε¬ 
τέχουν μονο οι εκμεταλλευτές λατομείων των παραγρά¬ 
φων 1, 2, 3 και 4 του άρθρου 20 του ν. 2115/1993, ένα και 
μοναδικό λατομικό χώρο ο καθένας εντός των λατομι¬ 
κών περιοχών του νομού τους. 

Κατά τα λοιπά εφαρμόζονται οι διατάξεις του 
ν. 1428/1984, όπως αντικαταστάθηκαν από τις διατάξεις 
του ν. 2115/1993 και των εκδοθεισών υπουργικών απο¬ 
φάσεων υπ’αριθμ. Δ10/Φ68/ΟΙΚ.30842/7.12.93 (ΦΕΚ 
917 Β ) και υπ αριθμ. 19690/2.5.95 (ΦΕΚ 402 6 }, που 
ρυθμίζουν τους όρους και τη διαδικασία της εκμίσθωσης 
και εκμετάλλευσης των λατομείων αυτών. 

β. Οι εκμεταλλευτές της προηγούμενης παραγράφου 
οφείλουν να αποκαταστήσουν τους υφιστάμενους λατο¬ 
μικούς χώρους όπου λειτουργούσαν η λειτουργούν βά¬ 
σει των διατάξεων των παραγράφων 1, 2, 3 και 4 του άρ¬ 
θρου 20 του ν. 2115/1993, σύμφωνα με ειδική μελετη 
αποκατάστασης, οι προδιαγραφές και χρονοδιάγραμμα 
της οποίας θα καθορισθούν με κοινές αποφάσεις των 
Υπουργών Ανάπτυξης, Περιβάλλοντος, Χωροταξίας κα; 
Δημόσιων Εργων και Γεωργίας. 

2. α. Οι διατάξεις των άρθρων 6 και 9 του ν. 1428/1984, 
όπως αντικαταστάθηκαν από τις διατάξεις των άρθρων 6 
και 9 του ν. 2115/1993 αντίστοιχα, εφαρμόζονται και για 
τα υφιστάμενα κατά την έναρξη ισχύος του ν. 2115/1993 
λατομεία που έχουν ενταχθεί ή θα ενταχθούν σε λατομι¬ 
κές περιοχές μετά την ισχύ του ν. 2115/1993. 

β. Σε περίπτωση που λατομεία της προηγούμενης πα¬ 
ραγράφου 2α αποτελούν τμήμα ενιαίου χωροθετηθεντος 
λατομικού χώρου, η εκμίαθωση του υπόλοιπου τμήματος 
του ίδιου χωροθετηθέντος χώρου στους εκμεταλλευτές 
των λατομείων αυτών γίνεται ως έξης: 

βα) Με απευθείας σύμβαση προκειμένου για δημόσιες 
εκτάσεις, οι ειδικότεροι όροι και η διαδικασία εκμίσθω- 
σης, εκμετάλλευσης και διαχείρισης των οποίων 6α ρυθ- 
μισθεί με απόφαση του Υπουργού Ανάπτυξης, που θα εκ- 
δοθεί κατά εξουσιοδότηση του άρθρου 7 του ν. 1428/ 
-1984, όπως αντικαταστάθηκε από το άρθρο 7 του ν 
2115/1993. 

ββ) Σύμφωνα με τις σχετικές διατάξεις του ν. 1428/ 
1984, όπως τροποποιήθηκε με το ν. 2115/1993, προκει¬ 
μένου για δημοτικές ή κοινοτικές εκτάσεις , οι ειδικότε¬ 
ροι όροι και η διαδικασία εκμίσθωσης, εκμετάλλευσης 
και διαχείρισης ίων οποίων θα ρυθμισθεί με κοινή από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και Ανάπτυξης, που θα εκδοθεί κατα 
εξουσιοδότηση του άρθρου 23 του ν 1428/1984 
7 - Με τις ίδιες διαδικασίες εκμισθώνονται και τυχόν 
υπάρχουσες νησίδες δημόσιων εκτάσεων εντός ενιαίων 
χωροθετημένων λατομικών χώρων, οι οποίοι κατά το με¬ 

γαλύτερο ποσοστό τους αποτελούνται από δημοτικές, 
κοινοτικές ή ιδιωτικές εκτάσεις ή εκτάσεις Ν.Π.Δ.Δ.. 

δ. Η διάρκεια της μίσθωσης των λατομείων των παρα¬ 
γράφων β και ν' δεν μπορεί να υπερβαίνει αυτή του 
υφιστάμενου λατομείου. 

Άρθρο 6 

Εναρμόνιση με την Οδηγία 98/30 Ε.Κ, για την τήρηση 
λογαριασμών από τις επιχειρήσεις φυσικού αέριου 

1. Οι επιχειρήσεις φυσικού αερίου υποχρεούνται να 
διαχωρίζουν λογιστικά τους λογαριασμούς τους κα. ειδι¬ 
κότερα. 

α. Να τηρούν, στα εσωτερικά λογιστικά τους, χωοιστούο 
λογαριασμούς, για τις δραστηριότητες μεταφοράς, δια 
νομής και αποθήκευσης φυσικού αερίου, και ανάλονα με 
τον περίπτωση, ενοποιημένους λογαριασμούς για π; 
δραστηριότητες εκτός του τομέα του φυοικού αέριο*, 
όπως ακριβώς θα έπρατταν εάν οι εν λόγω'δραστηριότη¬ 
τες ασκούνταν από διαφορετικές επιχειρήσεις, προκει 
μένου να αποφεύγονται οι διακρίσεις, οι διασταυρούμε 
νες επιδοτήσεις και οι στρεβλώσεις του ανταγωνισμού 
Οι εσωτερικοί αυτοί λογαριασμοί περιλαμβάνουν ιοοαο 
γιομό και λογαριασμό αποτελεσμάτων χρήσεως για κά¬ 
θε δραστηριότητα. 

β. Να διευκρινίζουν, στα εσωτερικά τους λογιστικά, 
τους κανόνες κατανομής του ενεργητικού και παθητικού 
και των δαπανών και εσόδων, καθώς κα. τους κανόνες 
απόσβεσης, με την επιφύλαξη των εφαρμοζόμενων σε 
εθνικό επίπεδο κανόνων περί λογιστικής, τους οποιουε 
εφαρμόζουν για την κατάρτιση των χωριστών λογαρια¬ 
σμών της παραγράφου ί. Οι κανόνες αυτοί μπορούν να 
τροποποιούνται μόνο οε εξαιρετικές περιπτώσεις Ο 
τροποποιηθείς πρέπει να επισημαίνονται και να αιτιολο¬ 
γούνται δεόντως. 

γ. Να παραθέτουν οε παράρτημα των ετήσιων Λογα¬ 
ριασμών τους τις σημαντικές πράξεις που έχουν πραγ¬ 
ματοποιηθεί με συγγενικές επιχειρήσεις 
2. Για τους σκοπούς του παρόντος άρθρου ο σταθμό .: 
υγροποιημένου φυοικου αερίου της Ρεβυθουσας δεν θε¬ 
ωρείται εγκατάσταση αποθήκευσής, αλλά αποτελεί μέ¬ 
ρος του συστήματος μεταφοράς. 

ΚΕΦΑΛΑΙΟ Γ 

ΡΥΘΜΙΣΗ ΘΕΜΑΤΩΝ ΤΟΜΕΑ ΤΟΥΡΙΣΜΟΥ 
ΤΟΥ ΥΠΟΥΡΓΕΙΟΥ ΑΝΑΠΤΥΞΗΣ 

Αρθρο 9 

Τροποποίηση διατάξεων του ν. 2636/1996 

1. Από την έναρξη ισχύος του παρόντος νόμου το οι; 
νολο των μετοχών της Εταιρίας ΕΛΛΗΝΙΚΟ ΦΕΣΤΙΒΑΛ 
Α.Ε. περιέρχεται ατελώς και χωρίς αντάλλαγμα στο Ελ¬ 
ληνικό Δημόσιο 

2. Η παρ. 3 του άρθρου 2 του ν. 2636/1998 αντικαθί¬ 
σταται ως έξης: 

«3. Το Ελληνικό Δημόσιο εκπροσωπείται στη γενικό 
συνέλευση της εταιρίας από τους Υπουργούς Οικονομι- 
κών. Ανάπτυξης και Πολιτισμού ή από πρόσωπό που αυ ¬ 
τοί εξουσιοδοτούν.» 

3. Η παρ. 1 του άρθρου 3 του(ν. 2636/1998 αντικαθί¬ 
σταται ως εξής: 

«1. Η Εταιρία διοικείται από επταμελες διοικητικά 
συμβούλιο. Τα μέλη του διοικητικού συμβουλίου εκλέγο 
νται από τη γενική συνέλευση.» 

4. Η ανώνυμη εταιρία,Αξιοποίησης Περιουσίας ΕΌ.Τ. 
που συστάθηκε με την παρ. 1 του άρθρου 12 του 
ν. 2636/1998 μετονομάζεται σε «ΕΛΛΗΝΙΚΑ ΤΟΥΡΙΣΤΙ¬ 
ΚΑ ΑΚΙΝΗΤΑ ΑΝΩΝΥΜΗ.ΕΤΑΙΡΙΑ». Το σύνολο των με¬ 
τοχών της εταιρίας περιέρχεται στο Ελληνικό Δημόσιο 
ατελώς και χωρίς αντάλλαγμα. Η συμμετοχή του Ελληνι¬ 
κού Δημοσίου στην εταιρία δεν μπορεί σε καμία περί¬ 
πτωση να είναι κατώτερη από το 51% του μετοχικού κε¬ 
φαλαίου. 

5. Στην παρ. 3 του άρθρου 12 του ν. 2636/1998 οι λέ¬ 
ξεις «τριάντα (30) έτη» αντικαθίστανται με τις λέξεις 
«ενενήντα εννέα (99) έτη». 

6. Το άρθρο 13 του ν. 2636/1998 αντικαθίσταται ως 
εξής: 

«Άρθρο 13 

Σκοπός της εταιρίας Ελληνικά Τουριστικά Ακίνητα Α.Ε. 

1. α) Σκοπός της εταιρίας είναι η διοίκηση , η διαχείρι¬ 
ση και η αξιοποίηση της περιουσίας και των επιχειρημα¬ 
τικών μονάδων του Ε.Ο.Τ.. 

β) Η εταιρία έχει αυτοδικαίως , από την έναρξη ισχύος 
της παρούσας διάταξης, τη διοίκηση, διαχείριση και εκ¬ 
μετάλλευση της περιουσίας και των επιχειρηματικών μο¬ 
νάδων του Ε.Ο.Τ., όπως προσδιορίζονται στο παρόν άρ¬ 
θρο, δικαιούμενη να ενεργεί κάθε πράξη διαχειρίσεως 
και διαθέσεως για δικό της λογαριασμό και στο όνομά 
της. 

γ) Ο κινητός εξοπλισμός όλων των επιχειρηματικών 
μονάδων, των οποίων η^εταιρία έχει κατά τα ανωτέρω τη 
διοίκηση, διαχείριση και εκμετάλλευση περιέρχεται σε 
αυτήν κατά κυριότητα χωρίς αντάλλαγμα και λογιστική 
αξία. 

2. Ως περιουσία του Ε.Ο.Τ. κατά την έννοια του παρό¬ 
ντος νοούνται τα εξής περιουσιακά στοιχεία αυτού: 

α. Τα κάθε είδους κινητά και ακίνητα πράγματα, συ¬ 
μπεριλαμβανομένου και του εξοπλισμού, τα οποία ανή¬ 
κουν κατά κυριότητα στον Ε.Ο.Τ. ή τελούν υπό τη διοίκη¬ 
ση και διαχείριση αυτού ή έχουν μισθωθεί από αυτόν ή 
βρίσκονται στην εκμετάλλευσή του με οποιαδήποτε άλ¬ 
λη νομική μορφή. 

β. Οι κάθε είδους πόροι και κινητές αξίες, όπως χρήμα¬ 
τα, καταθέσεις, ομόλογα, μετοχές και εν γένει χρεόγρα¬ 
φα σε δραχμές και σε ξένο νόμισμα. 

γ. Τα δικαιώματα βιομηχανικής ιδιοκτησίας, όπως σή¬ 
ματα, επωνυμίες και διακριτικοί τίτλοι, τα δικαιώματα σε 
νέες τεχνογνωσίες και τα δικαιώματα πνευματικής ιδιο¬ 
κτησίας. 

δ. Τα περιουσιακά στοιχεία, όπως κινητά, ακίνητα, πό¬ 
ροι, κινητές αξίες και δικαιώματα που ανήκουν ή περιέρ¬ 
χονται σε άλλα νομικά πρόσωπα (Ν.Π.Δ.Δ., εταιρίες 
κ,λπ.), εφόσον και κατά το μέρος που σε αυτό συμμετέ¬ 
χει και ο Ε.Ο.Τ., εμμέσως ή αμέσως. 

3*-Ος-επιχειρηματικές μονάδες του Ε.Ο.Τ. νοούνται οι 
τουριστικές μονάδες αυτού και ιδίως οι ξενοδοχειακές 
μονάδες και οι μονάδες των ιαματικών πηγών, των επι¬ 
χειρήσεων Καζίνο Πάρνηθας και Κέρκυρας, των τουρι¬ 
στικών περιπτέρων, των ακτών, των τουριστικών λιμέ¬ 
νων, καταφυγίων και αγκυροβολιών τουριστικών σκα¬ 
φών, των χιονοδρομικών κέντρων, των σταθμών θαλα¬ 
μηγών, των σπηλαίων, των τουριστικών καταστημάτων 
και εγκαταστάσεων εν γένει και μέσων τουριστικής εξυ¬ 
πηρέτησης κάθε φύσης, οι οποίες ανήκουν κατά κυριότη¬ 
τα στον Ε.Ο.Τ. ή τελούν υπό τη διοίκηση και διαχείριση 
αυτού ή έχουν μισθωθεί από αυτόν ή βρίσκονται στην εκ- 


μετάλλ του με οποιαδήποτε άλλη νομική μορφή. 

4. Τα περιουσιακά στοιχεία που προορίζονται για άμε¬ 
ση χρήση από τις υπηρεσίες του Ε.Ο.Τ. και οι πόροι του 
εδαφίου β' της παραγράφου 2 του παρόντος άρθρου, 
δεν υπάγονται στη διοίκηση, διαχείριση και εκμετάλλευ¬ 
ση της εταιρίας. 

5. Για την επίτευξη του σκοπού της, η εταιρία μπορεί 
να ασκεί οποιαδήποτε πράξη ή δραστηριότητα και ιδίως: 

α. Να απογράφει, να προβαίνει στη χαρτογράφηση και 
κτηματογράφηση και να συγκεντρώνει τους τίτλους ιδιο¬ 
κτησίας της ως άνω κινητής και ακίνητης περιουσίας του 
Ε.Ο.Τ. με σκοπό τη δημιουργία ενημερωμένου αρχείου 
αυτής της περιουσίας του Ε.Ο.Τ.. 

β. Να διαθέτει τα περιουσιακά στοιχεία και τις επιχει¬ 
ρηματικές μονάδες με πώληση ή ανταλλαγή αυτών, με 
την επιφύλαξη των διατάξεων της κατωτέρω παραγρά¬ 
φου 17, και να αποκτά κινητά και ακίνητα, καθώς και επι¬ 
χειρήσεις με αγορά, ανταλλαγή ή απαλλοτρίωση, στο 
όνομά της. 

γ. Να εκμισθώνει τα περιουσιακά στοιχεία ή τις επιχει¬ 
ρηματικές μονάδες ή να παραχωρεί τη χρήση αυτών σε 
Ο.Τ. Α. ή άλλους φορείς του δημόσιου τομέα ή να μεταβι¬ 
βάζει άλλο ενοχικό ή εμπράγματο δικαίωμα επ’ αυτών. 

δ. Να μισθώνει ή να αποδέχεται την παραχώρηση χρή¬ 
σης κινητών ή ακινήτων στο όνομά της. 

ε. Να προβαίνει στην αξιοποίηση των επιχειρηματικών 
μονάδων με την άσκηση της επιχειρηματικής δραστηριό¬ 
τητας από την ίδια. 

στ. Να αποδέχεται ή να αποποιείται δωρεές, κληρονο¬ 
μιές, κληροδοσίες, χορηγίες και άλλες χαριστικές παρο¬ 
χές από οποιαδήποτε πηγή, στο όνομά της. 

ζ. Να εκπονεί μελέτες για την ανοικοδόμηση, επι¬ 
σκευή, συντήρηση ή ανακαίνιση των ακινήτων και να 
ανοικοδομεί, επισκευάζει και ανακαινίζει αυτά ή να ανα¬ 
θέτει τις παραπάνω εργασίες σε τρίτους. 

η. Να προβαίνει στην προμήθεια του κάθε φύσης εξο¬ 
πλισμού που είναι απαραίτητος για την αξιοποίηση και 
την εκμετάλλευση της περιουσίας και των επιχειρηματι¬ 
κών μονάδων. 

θ. Να εκμεταλλεύεται τα δικαιώματα πνευματικής και 
βιομηχανικής ιδιοκτησίας, της τεχνογνωσίας και τα λοι¬ 
πά δικαιώματα ή προϊόντα του Ε.Ο.Τ.. 

ι. Να συνάπτει δάνεια από το Δημόσιο, Ν.Π.Δ.Δ. και 
ελληνικά ή αλλοδαπά πιστωτικά ιδρύματα για την εκπλή¬ 
ρωση του σκοπού της. 

ια. Να ιδρύει ή να συμμετέχει σε ανώνυμες εταιρίες 
που θα έχουν ίδιο ή παρόμοιο σκοπό με το σκοπό της 
εταιρίας. 

ιβ. Να ενάγει και να ενάγεται και γενικά να διεξάγει 
στο όνομά της κάθε δίκη και να επιχειρεί κάθε μέτρο 
εκτέλεσης που αφορά τα περιουσιακά στοιχεία ή τις επι¬ 
χειρηματικές μονάδες των οποίων της έχει ανατεθεί η 
διοίκηση και η διαχείριση. 

6. Οι αρμόδιες υπηρεσίες του Ε.Ο.Τ. έχουν την υπο¬ 
χρέωση, να αποστείλουν, μέσα σε προθεσμία δύο (2) 
μηνών από την έναρξη ισχύος της παρούσας διάταξης, 
στην εταιρία Ελληνικά Τουριστικά Ακίνητα Α.Ε., αναλυτι¬ 
κή κατάσταση της κινητής και ακίνητης περιουσίας του 
ξ.Ο.Τ., καθώς και των υφιστάμενων επιχειρηματικών του 
μονάδων.» 

7. Η παρ. 3 του άρθρου 14 του ν. 2636/1998 αντικαθί¬ 
σταται ως εξής: 

« 3. Το Ελληνικό Δημόσιο εκπροσωπείται στη γενική 
συνέλευση της εταιρίας από τους Υπουργούς Οικονομι- 

κών και Ανάπτυξης ή από πρόσωπο εξουσιοδοτημένο 
από αυτούς.» 

8. Το άρθρο 15 του ν. 2636/1998 αντικαθίσταται ως 
εξής: 

«Αρθρο 15 

Όργανα Διοίκησης της Εταιρίας 

1. ' Οργανα διοίκησης της εταιρίας είναι το Διοικητικό 
Συμβούλιο και ο Διευθύνων Σύμβουλος. 

2. Το Διοικητικό Συμβούλιο είναι επταμελές και εκλέ¬ 
γεται από τη Γενική Συνέλευση των μετόχων. 

3. Η θητεία του Διοικητικού Συμβουλίου είναι τριετής 
και παρατείνεται κάθε φορά μέχρι την εκλογή του νέου 
Διοικητικού Συμβουλίου από την πρώτη μετά τη λήξη της 
θητείας του τακτική γενική συνέλευση. 

4. Ο Διευθύνων Σύμβουλος είναι μέλος του Διοικητι¬ 
κού Συμβουλίου της εταιρίας και η ιδιότητά του δεν είναι 
ασυμβίβαστη με την ιδιότητα του Προέδρου, προίσταται 
των υπηρεσιών της εταιρίας και λαμβάνει τις αναγκαίες 
αποφάσεις σύμφωνα με τα καθοριζόμενα στο καταστατι¬ 
κό της εταιρίας. 

5. 0 Διευθύνων Σύμβουλος προσλαμβάνεται με από¬ 
φαση της Γενικής Συνέλευσης για διάστημα τριών (3) 
ετών μετά από δημόσια προκήρυξη της θέσης με κοινή 
απόφαση των Υπουργών Οικονομικών και Ανάπτυξης. 

6. Τα απαιτούμενα προσόντα για την κατάληψη της θέ¬ 
σης του Διευθύνοντος Συμβούλου είναι πτυχίο Α.Ε.Ι. της 
ημεδαπής ή αλλοδαπής, εμπειρία σε θέματα διοίκησης 
και οργάνωσης και άριστη γνώση δύο ξένων γλωσσών, 
εκ των οποίων η μία η αγγλική. 

7. Με την απόφαση της παραγράφου 5 του παρόντος 
άρθρου καθορίζεται και η διαδικασία της επιλογής, εξει¬ 
δικεύονται τα αναγκαία προσόντα και μπορεί να ορίζεται 
ότι απαιτούνται και προσόντα πλέον των αναφερόμενων 
στις προηγούμενες παραγράφους. Το Διοικητικό Συμβού¬ 
λιο συνάπτει σύμβαση διαχείρισης με το Διευθύνοντα 
Σύμβουλο, κατά τα ειδικότερα οριζόμενα στο καταστατι¬ 
κό της εταιρίας. 

8. Με το καταστατικό της εταιρίας καθορίζονται οι ειδι¬ 
κότερες αρμοδιότητες του Διευθύνοντος Συμβούλου, τα 
θέματα που περιλαμβάνει η σύμβαση διαχείρισης και ο 
τρόπος ελέγχου τήρησής της, η διαδικασία καταγγελίας 
της συμβάσεως και κάθε σχετική λεπτομέρεια.». 

9. Ο Γενικός Διευθυντής που προσλήφθηκε στην Α.Ε. 
ΑΞΙΟΠΟΙΗΣΗΣ ΠΕΡΙΟΥΣΙΑΣ Ε.Ο.Τ., μετά από δημόσια 
προκήρυξη της θέσης και υπηρετεί κατά την έναρξη 
ισχύος του παρόντος νόμου στην εταιρεία ορίζεται ως 
Διευθύνων Σύμβουλος στην Εταιρία «ΕΛΛΗΝΙΚΑ ΤΟΥΡΙ¬ 
ΣΤΙΚΑ ΑΚΙΝΗΤΑ Α.Ε. » εφαρμοζόμενων κατά τα λοιπά 
των διατάξεων του άρθρου 15 του ν. 2636/1998 όπως 
αυτό τροποποιείται με τον παρόντα νόμο. 

10. Το άρθρο 16 του ν. 2636/1998 αντικαθίσταται ως 
εξής: 

«Άρθρο 16 
Πόροι της εταιρείας 

1. Πόροι της εταιρίας είναι: 

α) Τα έσοδα από τη διοίκηση διαχείριση και αξιοποίηση 
της περιουσίας και των επιχειρηματικών μονάδων που 
εκμεταλλεύεται η εταιρεία, 

β) τα έσοδα από τις θυγατρικές της εταιρείες, 

γ) δωρεές, κληρονομιάς και κληροδοοίες προς την 
εταιρεία, 

δ) τόκοι και άλλα έσοδα από χρηματοοικονομική εκμε¬ 


τάλλευση των διαθεσίμων της και του χαρτοφυλακίου 
της. 

2. Με κοινή απόφαση των Υπουργών Ανάπτυξης και 
Οικονομικών μέρος των κερδών που αναλογούν στο Ελ¬ 
ληνικό Δημόσιο μπορεί να διατίθενται στον ΕΌ.Τ. για 
χρηματοδότηση των δαπανών τουριστικής προβολής και 
διαφήμισης. Ειδικά για τα έτη 2000-2001 μέρος των κερ¬ 
δών μπορεί να διατίθεται για την κάλυψη μέρους των 
λειτουργικών εξόδων του ΕΌ.Τ.» 

11. Οι παράγραφοι 1,2 και 3 του άρθρου 17 του ν. 2636/ 
1998 αντικαθίστανται ως εξής: 

«1. Με απόφαση του Υπουργού Ανάπτυξης, που δημο¬ 
σιεύεται στην Εφημερίδα της Κυβερνήσεως, καταρτίζε¬ 
ται το κατά το άρθρο 2 του κ.ν. 2190/1920 προβλεπόμε- 
νο καταστατικό της ως άνω ανώνυμης εταιρίας. Με το 
καταστατικό ρυθμίζονται τα θέματα που αφορούν την 
επωνυμία, την έδρα, το μετοχικό κεφάλαιο, την αύξηση 
και τη μείωση του μετοχικού κεφαλαίου, την έκδοση των 
μετοχών και των προσωρινών τίτλων, τα δικαιώματα των 
μετόχων, τη σύγκληση, τη συγκρότηση, τη λειτουργία 
και τις αρμοδιότητες της Γενικής Συνέλευσης, του Διοι¬ 
κητικού Συμβουλίου, του Προέδρου, του Διευθύνοντος 
Συμβούλου, τους ελεγκτές, την εταιρική χρήση, τη δια¬ 
νομή των κερδών, τις ετήσιες οικονομικές καταστάσεις, 
τη λύση και την εκκαθάρισή της, την πρώτη εταιρική χρή¬ 
ση, το πρώτο διοικητικό συμβούλιο, τους πρώτους, τακτι¬ 
κό και αναπληρωματικό, ελεγκτές και κάθε άλλο σχετικό 
θέμα που προβλέπεται από την κείμενη για τις ανώνυμες 
εταιρίες νομοθεσία. 

2. Το καταστατικό της εταιρίας μπορεί να τροποποιεί¬ 
ται και να κωδικοποιείται με απόφαση της γενικής συνέ¬ 
λευσης της εταιρίας, που εγκρίνεται με απόφαση του 
Υπουργού Ανάπτυξης και δημοσιεύεται σύμφωνα με τις 
διατάξεις του κ.ν. 2190/1920. 

3. Η ετήσια Τακτική Γενική ΣιΛ/έλευση ορίζει έναν ή 
περισσότερους ορκωτούς ελεγκτές και τους αναπληρω¬ 
τές τους.» 

12. Η παρ. 2 του άρθρου 21 του ν. 2636/1998 αντικαθί¬ 
σταται ως εξής: 

«2. Η έκδοση των υπουργικών αποφάσεων και πράξε¬ 
ων της Διοίκησης που προβλέπονται στον παρόντα νόμο 
και αφορούν την ειδική εποπτεία του Υπουργού Ανάπτυ¬ 
ξης γίνεται με μέριμνα του Τμήματος Εποπτείας και Υπο¬ 
στήριξης Εταιρειών του π.δ. 296/1989.» 

13. Οι παράγραφοι 4 και 7 του άρθρου 21 του ν. 2636/ 
1998 καταργούνται και οι παράγραφοι 5, 6, και 8 ανα- 
ριθμούνται σε 3, 4 και 5. 

14. Στην παρ. 3 του άρθρου 21 του ν. 2636/1998, έτσι 
όπως αυτή αναριθμήθηκε, προστίθεται εδάφιο ως εξής: 
«γ. Στην ίδια Διεύθυνση συνιστάται τμήμα Β7 Περιουσί¬ 
ας, το οποίο τηρεί το αρχείο της περιουσίας του ΕΌ.Τ.». 

15. Η παρ. 3 του άρθρου 23 του ν. 2636/1998 αντικαθί¬ 
σταται ως εξής: 

«3. α) Εκκρεμείς διαδικασίες διαγωνισμών, προμη¬ 
θειών, εκτέλεσης έργων, αγοραπωλησιών, εκμισθώσε- 
ων, μισθώσεων και εν γένει παραχωρήσεων, οι οποίες 
αφορούν περιουσιακά στοιχεία και επιχειρηματικές μο¬ 
νάδες των οποίων η διοίκηση και διαχείριση ανήκει στην 
εταιρία συνεχίζονται επ' ονόματι και για λογαριασμό 
της και ολοκληρώνονται από την εταιρία , η οποία υπο- 
καθιστά πλήρως τον ΕΌ.Τ.. 

β) Με αποφάσεις του Δ.Σ. της εταιρίας ρυθμίζεται κά¬ 
θε θέμα που αφορά τη συνέχιση και την ολοκλήροιοη 
των ως άνω διαδικασιών.» 

16. Στο άρθρο 23 του ν. 2636/1998 προστίθενται πα¬ 
ράγραφοι 6, 7, 8 και 9 ως εξής: 

«6. Οποιαδήποτε οφειλή του Ε.Ο.Τ. προς το Δημόσιο, 
Ασφαλιστικούς Οργανισμούς Κύριας και Επικουρικής 
Ασφάλισης, Ν.ΓΊ.Δ.Δ. και Οργανισμούς Κοινής Ωφελείας 
που έχει δημιουργηθεί από τις εκμεταλλεύσεις των επι¬ 
χειρηματικών μονάδων του, αναλαμβάνεται και εξοφλεί¬ 
ται από την εταιρία. 

Οι καθυστερούμενες ασφαλιστικές εισφορές του 
Ε.Ο.Τ. και των επιχειρηματικών μονάδων αυτού μέχρι 
την ανάληψη της διοίκησης και διαχείρισης αυτών από 
την Ανώνυμη Εταιρία Αξιοποίησης Περιουσίας Ε.Ο.Τ. 
προς το Ι.Κ.Α. και τους οργανισμούς, ταμεία και λογαρια¬ 
σμούς των οποίων οι εισφορές συνεισπράττονται από 
αυτό (για κύρια και επικουρική ασφάλιση), μαζί με τα 
πρόσθετα τέλη, τόκους και λοιπές προσαυξήσεις και επι¬ 
βαρύνσεις μέχρι την ίδια ως άνω ημερομηνία κεφαλαιο- 
ποιούνται. 

Επί της ως άνω κεφαλαιοποιημένης οφειλής καταβάλ¬ 
λεται ως προκαταβολή ποσοστό 10%, κατά την ημερομη¬ 
νία υπαγωγής στη ρύθμιση και όχι πέραν του τέλους του 
επόμενου μήνα από τη δημοσίευση του παρόντος, το δε 
υπόλοιπο ποσό της οφειλής εξοφλείται σε 36 ισόποσες 
μηνιαίες δόσεις, αρχής γενομένης από 1ης Νοεμβρίου 
2000. 

Η αίτηση για το διακανονισμό πρέπει να υποβληθεί μέ¬ 
χρι το τέλος του επόμενου μήνα από τη δημοσίευση του 
παρόντος. 

Οι λεπτομέρειες καυο τρόπος εξόφλησης των πιο πά¬ 
νω οφειλών θα ρυθμιστρύν με απόφαση του Υπουργού 
Εργασίας και Κοινωνικών Ασφαλίσεων. 

7. Απαιτήσεις του Ελληνικού Οργανισμού Τουρισμού 
(Ε.Ο.Τ.), από περιουσιακά στοιχεία και επιχειρηματικές 
μονάδες του Ε.Ο.Τ., των οποίων η διοίκηση και διαχείρι¬ 
ση έχει ανατεθεί στην «Ανώνυμη Εταιρία Αξιοποίησης 
Περιουσίας Ε.Ο.Τ.» κατά τις διατάξεις του άρθρου 13 
παρ. 6 του ν. 2636/1998 (ΦΕΚ 198 Α'), ανεξάρτητα από 
το χρόνο γενέσεως αυτών, εκχωρούνται αυτοδικαίως 
στην Ανώνυμη Εταιρία ΕΛΛΗΝΙΚΑ ΤΟΥΡΙΣΤΙΚΑ ΑΚΙΝΗ¬ 
ΤΑ. 

8. Εκκρεμείς δίκες για τις απαιτήσεις αυτές συνεχίζο¬ 
νται από την εταιρία στο όνομά της και για λογαριασμό 
της. 

9. Η ρύθμιση για την εξόφληση των εκχωρούμενων 
απαιτήσεων προς την ως άνω εταιρία γίνεται με ανάλογη 
εφαρμογή των διατάξεων του άρθρου 21 παρ. 9 του 
ν. 2741/1999 και την υπ’ αριθμ. V 1300/31.3.2000 κοινή 
απόφαση των Υπουργών Οικονομικών και Ανάπτυξης 
(ΦΕΚ 462 Β '). Η οριζόμενη στην ανωτέρω κοινή υπουρ¬ 
γική απόφαση προθεσμία για την υποβολή αίτησης για 
ρύθμιση παρατείνεται για τρεις (3) μήνες από τη δημοσί- 

_^ι ιπη τηιι παρόντος νόμου. Στην ως άνω εκχώρηση περι¬ 
λαμβάνονται και τα υπόλοιπα απαιτήσεων του Ε.Ο.Τ. 
που εμπίπτουν στις παραπάνω διατάξεις και έχουν ρυθ- 
μισθεί από τον Ε.Ο.Τ.». 

17. Αν για την εξυπηρέτηση των σκοπών της εταιρίας 
«Ελληνικά Τουριστικά Ακίνητα Α.Ε.» ή των θυγατρικών 
της απαιτηθεί η απόκτηση κατά κυριότητα από αυτήν 
ενός ή περισσότερων περιουσιακών στοιχείων του 
Ε.Ο.Τ., η κυριότητα αποκτάται με Πράξη του Υπουργικού 
Συμβουλίου, η οποία δημοσιεύεται στην Εφημερίδα της 
Κυβερνήσεως, με αιτιολογημένη εισήγηση του Υπουρ¬ 
γού Ανάπτυξης. Η απόφαση αυτή αποτελεί το μεταγρα- 
Γττέο τίτλο, όταν απαιτείται μεταγραφή για τη μεταβίβα¬ 
ση. 


18. Στο ν. 2636/1998 προστίθεται άρθρο 14α που έχει 
ως εξής: 

«Αρθρο 14α 

Εκτίμηση αξίας περιουσιακών στοιχείων της εταιρίας 

1. Εντός προθεσμίας ενός έτους από την έναρξη ισχύ¬ 
ος της παρούσας διάταξης, η οποία μπορεί να παρατεί- 
νεται με κοινή απόφαση των Υπουργών Ανάπτυξης και 
Οικονομικών, διενεργείται από ορκωτούς ελεγκτές που 
ορίζονται με απόφαση του Δ.Σ. της εταιρείας «ΕΛΛΗΝΙ¬ 
ΚΑ ΤΟΥΡΙΣΤΙΚΑ ΑΚΙΝΗΤΑ Α.Ε.» απογραφή και εκτίμηση 
της αξίας των περιουσιακών στοιχείων και των επιχειρη¬ 
ματικών μονάδων των οποίων η διοίκηση, διαχείριση και 
εκμετάλλευση ανήκει στην εταιρία. Η καθαρή θέση που 
προκύπτει σύμφωνα με το Γενικό Λογιστικό Σχέδιο 
(π.δ. 1113/1980) θα αυξήσει το μετοχικό κεφάλαιο της 
εταιρείας ή των θυγατρικών της εταιρειών, εφόσον αυ¬ 
τές ασκούν τη διοίκηση, διαχείριση και εκμετάλλευση 
του εκτιμώμενου περιουσιακού στοιχείου. 

2. Οι μετοχές της εταιρίας μπορεί να εισαχθούν προς 
διαπραγμάτευση στο Χρηματιστήριο Αξιών Αθηνών ή σε 
οποιοδήποτε διεθνές αναγνωρισμένο Χρηματιστήριο 
Αξιών με απόφαση της γενικής συνέλευσης των μετό¬ 
χων.» 

Άρθρο 10 

1. Με προεδρικό διάταγμα, που θα εκδοθεί με πρόταση 
των Υπουργών Ανάπτυξης και Οικονομικών θα συσταθεί 
ανώνυμη εταιρία, η οποία θα έχει ως σκοπό τη διοίκηση, 
διαχείριση και εκμετάλλευση όλων των ακινήτων ( ξενο¬ 
δοχειακών συγκροτημάτων και λοιπών κτιρίων, γηπέ¬ 
δων, τουριστικών δημοσίων κτημάτων, σταθμού τελεφε¬ 
ρίκ, χώρων στάθμευσης και λοιπών εγκαταστάσεων ) και 
γενικά των τουριστικών και ξενοδοχειακών επιχειρήσε¬ 
ων που βρίσκονται στην ευρύτερη περιοχή της Πάρνη¬ 
θας, καθώς και των ακινήτων, των εγκαταστάσεων και 
γενικά των επιχειρηματικών μονάδων των Καζίνο Πάρ¬ 
νηθας και Κέρκυρας. Στην εν λόγω εταιρία μέτοχος 
εκτός του Ελληνικού Δημοσίου θα μπορεί να είναι και η 
Ανώνυμη Εταιρία Ελληνικά Τουριστικά Ακίνητα. Με το 
καταστατικό της εταιρίας θα ρυθμισθούν ειδικότερα θέ¬ 
ματα όσον αφορά τη σύνθεση του μετοχικού κεφαλαίου 
και τη διοίκηση και διαχείριση της εταιρίας που θα συ¬ 
σταθεί. 

2. ' Οπου στην κείμενη νομοθεσία προβλέπεται ο καθο¬ 
ρισμός τιμολογίων υπηρεσιών, που παρέχονται από επι¬ 
χειρηματικές μονάδες του Ε.Ο.Τ., τη διοίκηση, διαχείρι¬ 
ση και εκμετάλλευση των οποίων έχει η εταιρία, τα τιμο¬ 
λόγια αυτά καθορίζονται με απόφαση του Διοικητικού 
Συμβουλίου της εταιρίας «ΕΛΛΗΝΙΚΑ ΤΟΥΡΙΣΤΙΚΑ ΑΚΙ¬ 
ΝΗΤΑ Α.Ε.»», η οποία εγκρίνεται από τον Υπουργό Ανά¬ 
πτυξης. 

3. Προκειμένου για ακίνητα των οποίων η διοίκηση, 
διαχείριση και εκμετάλλευση περιέρχεται στην εταιρία 
«Ελληνικά Τουριστικά Ακίνητα Α.Ε»» η προβλεπόμενη 
στην παρ. 3 του άρθρου 22 του ν. 2819/2000 (ΦΕΚ 84 Α ) 
καταγγελία μισθώσεων ασκείται από το Διοικητικό Συμ¬ 
βούλιο της εταιρίας. Το προβλεπόμενο στην (δια διάταξη 
ασυμβίβαστο του ίδιου εδαφίου υπέρ του Ε.Ο.Τ. τεκμαί- 
ρεται και υπέρ της εταιρίας στην περίπτωση που αυτή 
προβαίνει στην ανάθεση της τουριστικής αξιοποίησης 
του συνόλου του ακινήτου ύστερα από δημόσιο διαγωνι¬ 
σμό για την επιλογή μισθωτή, ή συνεχίζει τέτοια διαδι¬ 
κασία ανάθεσης. 

4. α. Από την έναρξη ισχύος του παρόντος η Υπηρεσία 
Αυτεπιστασίας Ελέγχου Καζίνο Πάρνηθος του Ε.Ο.Τ. 
καταργείται. Για το προσωπικό της υπηρεσίας αυτής 
εφαρμόζονται οι διατάξεις των παραγράφων 3 έως και 8 
του άρθρου 28 του ν. 2636/1998. Μέχρι την ολοκλήρωση 
της διαδικασίας, που προβλέπεται στις ανωτέρω διατά¬ 
ξεις, το εν λόγω προσωπικό θεωρείται αποσπασμένο στη 
Διεύθυνση Καζίνο του Υπουργείου Ανάπτυξης. Για την 
απόσπαση εκδίδεται διαπιστωτική πράξη του Υπουργού 
Ανάπτυξης. 

β. Το προσωπικό με σχέση εργασίας ιδιωτικού δικαίου 
ορισμένου χρόνου που κατά την έναρξη ισχύος του πα¬ 
ρόντος υπηρετεί στην Υπηρεσία Αυτεπιστασίας Ελέγχου 
Καζίνο Πάρνηθας θεωρείται αυτοδίκαια αποσπασμένο 
στη Διεύθυνση Καζίνο του Υπουργείου Ανάπτυξης μέχρι 
την ημερομηνία λήξης της σύμβασης εργασίας του. Για 
την απόσπαση εκδίδεται διαπιστωτική πράξη του Υπουρ¬ 
γού Ανάπτυξης. 

γ. Οι πιστώσεις που είχαν προβλεφθεί στον προϋπολο¬ 
γισμό έτους 2000 του Ε.Ο.Τ. για τη μισθοδοσία και τις 
αποζημιώσεις του προσωπικού της πιο πάνω υπηρεσίας 
μεταφέρονται στον φορέα 35/150 του προϋπολογισμού 
του Υπουργείου Ανάπτυξης. 

δ. Ο τελευταίος στίχος της παρ. 9 του άρθρου 2 του 
ν. 2206/ 1994 καταργείται. 

5. α) Από την έναρξη ισχύος του παρόντος καταργού- 
νται οι Υπηρεσίες Αυτεπιστασίας Ε.Ο.Τ. Καζίνο, Ξενοδο¬ 
χείο, και Τελεφερίκ Πάρνηθας και Καζίνο Κέρκυρας. 

β) Για το προσωπικό που υπηρετεί με σύμβαση εργασί¬ 
ας ιδιωτικού δικαίου αορίστου χρόνου και εχει προσλη- 
φθεί για την εξυπηρέτηση των αναγκών των καταργου¬ 
μένων υπηρεσιών Αυτεπιστασίας του Ε.Ο.Τ. Καζίνο, Ξε¬ 
νοδοχείο και Τελεφερίκ Πάρνηθας και Καζίνο Κέρκυρας 
εφαρμόζονται οι διατάξεις του άρθρου 22 του ν. 
2636/1998. Μετά τη σύσταση της εταιρίας της παρ. 1 του 
παρόντος άρθρου, το προσωπικό αυτό είναι δυνατόν, 
ύστερα από αίτησή του και απόφαση του διοικητικού 
συμβουλίου της ανώνυμης εταιρίας Ελληνικά Τουριστικά 
Ακίνητα, να μεταφέρεται και να εντάσσεται, στην εται¬ 
ρία που θα συσταθεί με διασφάλιση των εργασιακών και 
ασφαλιστικών δικαιωμάτων. 

γ) Οι διατάξεις της δεύτερης περιόδου της παρ. 1 του 
άρθρου 22 του ν. 2636/1998 εφαρμόζονται και για το 
προσωπικό των ανωτέρω μονάδων που υπηρετούν κατά 
την έναρξη ισχύος του παρόντος νόμου στην κεντρική 
υπηρεσία του Ε.Ο.Τ. με την προϋπόθεση ότι έχουν συνο¬ 
λικό χρόνο απασχόλησης σε αυτήν τρία (3) τουλάχιστον 
έτη. 

6. Οι μετατάξεις της παρ. 3 του άρθρου 28 του 
ν. 2636/1998 θα γίνονται εντός των ορίων της περιφέ¬ 
ρειας, εκτός αν το προσωπικό που πλεονάζει με αίτησή 
του ζητήσει να μεταταγεί σε άλλη περιφέρεια.. 

Άρθρο 11 

Ρύθμιση Θεμάτων Τουριστικής Εκπαίδευσης 

1. Η Σχολή Τουριστικών Επαγγελμάτων, νομικό πρό¬ 
σωπο δημοσίου δικαίου με έδρα την Αθήνα, μετονομάζε¬ 
ται σε «Σχολές Τουριστικής Εκπαίδευσης». Οι Σχολές 
Τουριστικής Εκπαίδευσης, είναι νομικό πρόσωπο δημο¬ 
σίου δικαίου που εδρεύει στην Αθήνα και εποπτεύεται 
από τον Υπουργό Ανάπτυξης. Οπου στις κείμενες διατά¬ 
ξεις αναφέρεται η Σχολή Τουριστικών Επαγγελμάτων 
στο εξής νοούνται οι Σχολές Τουριστικής Εκπαίδευσης. 


2. Με προεδρικά διατάγματα, που εκδίδονται με πρό¬ 
ταση των Υπουργών Εσωτερικών Δημόσιας Διοίκησης 
και Αποκέντρωσης, Ανάπτυξης, Οικονομικών και Εθνικής 
Παιδείας και Θρησκευμάτων, ρυθμίζονται θέματα οργά 
νωσης των σπουδών, ιδίως θέματα σχετικά με συγκρότη¬ 
ση και λειτουργία εκπαιδευτικών συμβουλίων, τις υπο¬ 
χρεώσεις και τα δικαιώματα των εκπαιδευομένων, το 
βαθμολογικό σύστημα και τους τίτλους αποφοίτησης, 
την οργάνωση και λειτουργία των υπηρεσιών και των εκ¬ 
παιδευτηρίων καθώς και ειδικότερα θέματα του εκπαι¬ 
δευτικού και του διοικητικού προσωπικού των Σχολών 
Τουριστικής Εκπαίδευσης. 

3. Με κοινές αποφάσεις των Υπουργών Ανάπτυξης, 
Οικονομικών και Εθνικής Παιδείας και Θρησκευμάτων 
μπορεί να ιδρύονται ή να καταργούνται τμήματα και ειδι¬ 
κότητες, στις Σχολές Τουριστικής Εκπαίδευοης και να 
καθορίζεται το επίπεδο εκπαίδευσης και η διάρκεια 
σπουδών τους. Με ίδιες αποφάσεις καθορίζονται τα προ¬ 
γράμματα σπουδών και ρυθμίζονται θέματα που αφορούν 
την πρακτική άσκηση, τη σίτιση και στέγαση των εκπαι¬ 
δευόμενων. 

4. Οι Σχολές Τουριστικής Εκπαίδευσης επιχορηγού¬ 
νται και από το Πρόγραμμα Δημοσίων Επενδύσεων για 
την υλοποίηση προγραμμάτων συγχρηματοδοτούμενων 
από την Ευρωπαϊκή Ένωση και Διεθνείς Οργανισμούς. 

5. Οι μαθητές και σπουδαστές των Σχολών Τουριστι¬ 
κής Εκπαίδευσης κατά τη διάρκεια της πρακτικής άσκη¬ 
σης δεν υπάγονται σε καμία άλλη ασφαλιστική εισφορά 
υπέρ του Ι.Κ.Α. εκτός από την υποχρεωτική ασφαλιστική 
εισφορά κατά του κινδύνου ατυχήματος υπέρ του Ι.Κ.Α., 
η οποία υπολογίζεται σε ποσοστό 1% επί της 12ης 
ασφαλιστικής κλάσης όπως ισχύει και βαρύνει τις επιχει¬ 
ρήσεις δημόσιου και ιδιωτικού τομέα στις οποίες πραγ¬ 
ματοποιείται η πρακτική άσκηση. 

6. α) Δύο μήνες μετά την έναρξη, ισχύος του παρόντος 
οι Σχολές Ξεναγών του Ελληνικού Οργανισμού Τουρι¬ 
σμού (Ε.Ο.Τ.) μεταφέρονται στις Σχολές Τουριστικής 
Εκπαίδευσης. Όπου στις κείμενες διατάξεις περί Σχολών 
Ξεναγών αναφέρεται ο Ε.Ο.Τ. νοούνται στο εξής οι Σχο¬ 
λές Τουριστικής Εκπαίδευσης και τα αντίστοιχα όργανα 
διοίκησης αυτών. 

β) Οι υπάλληλοι που υπηρετούν στις Σχολές Ξεναγών 
του προηγούμενου εδαφίου μεταφέρονται με απόφαση 
του Υπουργού Ανάπτυξης στις Σχολές Τουριστικής Εκ¬ 
παίδευσης με την ίδια σχέση εργασίας και σε προσωπο¬ 
παγείς θέσεις αντίστοιχες με αυτές που κατέχουν, οι 
οποίες συστήνονται με την απόφαση μεταφοράς. Οι 
Σχολές Τουριστικής Εκπαίδευσης θεωρούνται διάδοχος 
εργοδότης για τις συμβάσεις εκπαιδευτικού προσωπικού 
που έχουν προσληφθεί και απασχολούνται στις Σχολές 
Ξεναγών. 

γ) Οι δαπάνες, που έχουν εγγραφεί στον προϋπολογι¬ 
σμό του Ε.Ο.Τ. για τη λειτουργία των Σχολών Ξεναγών 
και τη μισθοδοσία του προσωπικού τους, μεταφέρονται 
στον προϋπολογισμό των Σχολών Τουριστικής Εκπαί¬ 
δευσης. 

δ) Οι αρμοδιότητες και οι υποχρεώσεις του Ε.Ο.Τ. σε 
θέματα που αφορούν την άσκηση του επαγγέλματος ξε¬ 
ναγού, συμπεριλαμβανομένης και της είσπραξης και 
απόδοσης στο Ι.Κ.Α. των ασφαλιστικών εισφορών των 
κατά περίπτωση εργοδοτών των ξεναγών, μεταφέρονται 
στις Σχολές Τουριστικής Εκπαίδευσης. 

ε) Με κοινή απόφαση των Υπρυργών Ανάπτυξης και 
Εθνικής Παιδείας και Θρησκευμάτων ρυθμίζονται θέματα 

που αφορούν τις Σχολές Ξεναγών ιδίως δε το πρόγραμ¬ 
μα σπουδών, τη διάρκεια φοίτησης, τον τρόπο εισαγω¬ 
γής στις σχολές. 

στ) Μέχρι την έκδοση των προεδρικών διαταγμάτων 
και των υπουργικών αποφάσεων του παρόντος άρθρου 
ισχύουν οι μέχρι την έναρξη ισχύος του παρόντος ισχύ- 
ουσες διατάξεις. 

7. Το ύψος των αποδοχών του επί θητεία Διευθυντή - 
Προϊσταμένου και η αμοιβή του Προέδρου των «Σχολών 
Τουριστικής Εκπαίδευσης» ορίζεται με κοινή απόφαση 
των Υπουργών Ανάπτυξης και Οικονομικών. 

Άρθρο 12 

Ρυθμίσεις θεμάτων Φυσικών Πόρων και Ενέργειας 

1 α. Ο χώρος στον οποίο εντοπίζεται κοίτασμα μεταλ¬ 
λευτικών, βιομηχανικών ορυκτών και μαρμάρων θεωρεί¬ 
ται εκ του νόμου χωροθετημένο μεταλλείο ή λατομείο 
αντίστοιχα. 

β. Για την έρευνα και εκμετάλλευση όλων των παρα¬ 
πάνω έχουν εφαρμογή οι διατάξεις του δευτέρου εδαφί¬ 
ου της παρ. 3 του άρθρου 9 του ν. 1428/1984, όπως αντι- 
καταστάθηκε με το άρθρο 9 του ν. 2115/1993. 

γ. Πριν από την έναρξη εργασιών έρευνας και εκμε¬ 
τάλλευσης μεταλλείου απαιτείται να εφοδιασθεί ο έχων, 
σύμφωνα με τις διατάξεις των άρθρων 33, 59, 74, 76, 
143, 144, 146 του ν.δ/τος 210/1973 «περί Μεταλλευτικού 
Κώδικος» μεταλλευτικό δικαίωμα, με την προβλεπόμενη 
από τις διατάξεις του άρθρου 4 του ν. 1650/1986 (ΦΕΚ 
160 Α') έγκριση περιβαλλοντικών όρων, που εκδίδεται 
με κοινή απόφαση των Υπουργών Περιβάλλοντος, Χω¬ 
ροταξίας και Δημόσιων Εργων, Ανάπτυξης και του κατά 
περίπτωση αρμόδιου Υπουργού. Για το σκοπό αυτόν 
υποβάλλεται από τους ενδιαφερομένους αίτηση, που 
συνοδεύεται από μελέτη, που συντάσσεται σύμφωνα με 
τις προδιαγραφές της Κ.Υ.Α. 183037/5115/19.8.1980 
(ΦΕΚ 820 Β ) και το ερωτηματολόγιο του πίνακα 3 του 
άρθρου 16 της Κ.Υ.Α. 69269/5387/24.10.1990 (ΦΕΚ 687 

Β'). 

2. Με την υποβολή των σχετικών, αιτήσεων, που θα 
συνοδεύονται από τα στοιχεία δ', ε' της παραγράφου 1 
του άρθρου 99 και α' και β' της παραγράφου 2 του άρ¬ 
θρου 100 της με αριθμ. II - 5η /Φ./17402/12.12.1984 απο- 
φάσεως του Υπουργείου Ενέργειας και Φυσικών Πόρων 
(ΦΕΚ 931 Β') χορηγούνται από τις αρμόδιες υπηρεσίες 
του Υπουργείου Ανάπτυξης προσωρινές άδειες λειτουρ¬ 
γίας, τετραετούς διάρκειας, των μεταλλουργικών και 
λοιπών εγκαταστάσεων της Γ.Μ.Μ. Α.Ε. ΛΑΡΚΟ στην 
περιοχή Λάρυμνας του δήμου Οπουντίων του νομού 
Φθιώτιδας. 

3. Στις δύο δημόσιες δασικές εκτάσεις που βρίσκονται 
^~στη θέση «ΚΙΑΦΑ ΠΡΑΡΙ» του Δ. Κερατέας Ν. Αττικής, 

εμβαδού η πρώτη από αυτές (Α) 99.303 στρεμμάτων και 
η δεύτερη (Β) από αυτές 59 στρεμμάτων και οι οποίες 
παραχωρήθηκαν αντίστοιχα με την 81802/6787/14.12.98 
απόφαση Υφυπουργού Γεωργίας και με την 657/3.4.90 
απόφαση του Νομάρχη Ανατολικής Αττικής στο Κέντρο 
Ανανεώσιμων Πηγών Ενέργειας (Κ.Α.Π.Ε.), επιτρέπεται 
η εγκατάσταση Ανεμογεννητριών (5 Α/Γ και 3 Α/Γ αντί¬ 
στοιχα, ανεξαρτήτου ισχύος), όπως επίσης και η εγκατά¬ 
σταση των απαραίτητων συνοδευτικών υποδομών (όπως 
οικίσκος ελέγχου, υποσταθμός, οδοί, κ.λπ.) για ερευνη¬ 
τικούς, πιλοτικούς, εκπαιδευτικούς και επιδεικτικούς 
σκοπούς, καθώς και για σκοπούς πιστοποίησης, με τους 
ακόλουθους όρους δόμησης: 


α) Για την έκταση Α: Συνολικό εμβαδόν έως 100 τ.μ. 
μεγίστου ύψους 3μ. + 1,5 μ. ύψους στέγης και 
β) Για την έκταση Β: Συνολικό εμβαδόν έως 90 τ.μ. με 
γίστου ύψους 3μ. + 1,5μ ύψους στέγης. 

4. Οι διατάξεις των άρθρων 4 και 5 του ν. 1929/1991 
όπως τελικά τροποποιήθηκαν και συμπληρώθηκαν με τη 
διάταξη της παρ. 6 του άρθρου 14 του ν. 2289/1995 για 
την εγκατάσταση και διαδρομή του αγωγού φυσικού αε¬ 
ρίου από τη ΔΕΠΑ Α.Ε., καθώς και η διάταξη της παρα¬ 
γράφου 5 του άρθρου 12 του ίδιου νόμου 2289/1995, 
εφαρμόζονται και για την εγκατάσταση και λειτουργία 
του πετρελαιαγωγού Θεσσαλονίκης - Σκοπίων από τη 
δημοσίου συμφέροντος θυγατρική της ΕΛΛΗΝΙΚΑ ΠΕ¬ 
ΤΡΕΛΑΙΑ Α.Ε. εταιρεία με την επωνυμία «ΕΛΠΕΤ - 
ΒΑΛΚΑΝΙΚΗ ΑΝΩΝΥΜΟΣ ΕΤΑΙΡΕΙΑ ΠΕΤΡΕΛΑΙΟΥ 
ΕΜΠΟΡΙΑΣ ΚΑΙ ΕΠΕΝΔΥΣΕΩΝ». 

I 

Άρθρο 13 

Με απόφαση του Υπουργού Αιγαίου δημοπρατείται για 
μία ακόμη φορά κατά τις κείμενες διατάξεις η μεταβίβα¬ 
ση του«Πλωτού Ιατρικού Εξεταστικού Κέντρου» 
(Π.Ι.Ε.Κ.) «ΙΠΠΟΚΡΑΤΗΣ». Σε περίπτωση που κριθεί άγο¬ 
νη η δημοπρασία με απόφαση του Υπουργού Αιγαίου εί¬ 
ναι δυνατόν να μεταβιβάζεται η κυριότητα ή να παραχω- 
ρείται η χρήση του «Πλωτού Ιατρικού Εξεταστικού Κέ¬ 
ντρου» (Π.Ι.Ε.Κ.) «ΙΠΠΟΚΡΑΤΗΣ» κατά προτεραιότητα 
στο Πολεμικό Ναυτικό του Υπουργείου Εθνικής Αμυνας 
και ελλείψει εκδήλωσης ενδιαφέροντος από το Υπουρ¬ 
γείο Εθνικής Αμυνας, σε σωματεία και συλλόγους μη 
κερδοσκοπικού χαρακτήρα, προκειμένου αυτά να το 
χρησιμοποιήσουν για τους σκοπούς που προβλέπονται 
από το καταστατικό τους. 

Με την ίδια απόφαση ορίζονται οι όροι και οι προϋπο¬ 
θέσεις παραχώρησης της χρήσης ή κυριότητας του πλοί¬ 
ου εκτός οποιοσδήποτε απαιτούμενης κατά νόμον 
άδειας και αποκλειόμενης της χρήσης του πλοίου για 
την επ’ αμοιβή παροχή ιατροφαρμακευτικών υπηρεσιών. 

Άρθρο 14 

Εισοδηματική ενίσχυση εργαζομένων που αμείβονται 
με την Ε.Γ.Σ.Σ.Ε. 

1. Οι απασχολούμενοι μισθωτοί, με καθεστώς πλήρους 
απασχόλησης, σε οποιονδήποτε εργοδότη με σχέση ερ¬ 
γασίας ιδιωτικού δικαίου, που ασφαλίζονται στο Ι.Κ.Α. 
για τον κλάδο σύνταξης από παροχή εξαρτημένης εργα¬ 
σίας και αμείβονται με τον εκάστοτε προβλεπόμενο κα- 
τώτατο μισθό ή ημερομίσθιο της Εθνικής Γενικής Συλλο¬ 
γικής Σύμβασης Εργασίας (Ε.Γ.Σ.Σ.Ε.) δικαιούνται από 
1.1.2000 κατά μήνα εισοδηματική ενίσχυση. 

Δικαιούχοι της ενίσχυσης αυτής είναι και όσοι από 
τους πιο πάνω μισθωτούς λαμβάνουν τις προβλεπόμενες 
από την Ε.Γ.Σ.Σ.Ε. προσαυξήσεις οικογενειακών επιδο¬ 
μάτων και χρόνου υπηρεσίας (τριετίες). 

Ως πλήρης απασχόληση νοείται, η πλήρης μηνιαία 
απασχόληση, εφόσον πρόκειται για υπάλληλο, ή το πλή¬ 
ρες ημερομίσθιο, ανεξαρτήτως αριθμού ημερομισθίων 
ανά μήνα, εφόσον πρόκειται για εργατοτεχνίτη. 

Από τη ρύθμιση αυτή εξαιρούνται οι εργαζόμενοι συ¬ 
νταξιούχοι από ίδιο δικαίωμα οποιουδήποτε φορέα κύ¬ 
ριας ασφάλισης που απασχολούνται και ασφαλίζονται 
στο Ι.Κ.Α.. 

Το ποσό της εισοδηματικής ενίσχυσης είναι ίσο με το 

ποσό που προκύπτει από το γινόμενο του ποσοστού της 
εκάστοτε προβλεπόμβνης από τη νομοθεσία του Ι.Κ.Α. 
εισφοράς κλάδου κύριας σύνταξης του ασφαλισμένου, 
επί το τμήμα της αμοιβής που αντιστοιχεί στις εκάστοτε 
αποδοχές της Ε.Γ.Σ.Σ.Ε. άγαμου εργαζόμενου υπαλλή¬ 
λου ή εργατοτεχνίτη, χωρίς προϋπηρεσία και οικογε¬ 
νειακά επιδόματα. 

2. Από την πρώτη του επομένου μετά την ισχύ του πα¬ 
ρόντος μηνός και εφεξής, οι εργοδότες, κατά την κατα¬ 
βολή των αποδοχών στους εργαζόμενους, δεν παρακρα¬ 
τούν υπέρ του Ι.Κ.Α. την εισφορά κλάδου κύριας σύντα¬ 
ξίς 

3. Κατά την καταβολή εισφορών στις Τράπεζες ή στα 
υποκαταστήματα του Ι.Κ.Λ. ο εργοδότης καταβάλλει πο¬ 
σά μειωμένα κατά τις μη παρακρατούμενες κατά την 
προηγούμενη παράγραφο εισφορές. Σε περίπτωση αγο¬ 
ράς ενσήμων παραλαμβάνει το σύνολο αυτών, χωρίς κα¬ 
μία μείωση. Το μη καταβληθέν ποσό, που αντιστοιχεί 
στην εργατική εισφορά, πιστώνεται από τα υποκαταστή¬ 
ματα του Ι.Κ.Α., καθώς και τις Τράπεζες σε Ειδικό Λογα¬ 
ριασμό του Γενικού Λογιστηρίου του Κράτους, από τον 
οποίο και εισπράττεται. 

Από τον Ιδιο λογαριασμό καταβάλλεται στις Τράπεζες 
και δαπάνη για την εκτέλεση των ανωτέρω εργασιών, το 
ύψος της οποίας καθορίζεται με απόφαση των Υπουρ¬ 
γών Οικονομικών και Εργασίας και Κοινωνικών Ασφαλί¬ 
σεων, ενώ για κάθε ημέρα καθυστέρησης της καταβολής 
στις Τράπεζες των αντίστοιχων χρημάτων, πέραν της μί¬ 
ας ημέρας, καταβάλλεται από τον εν λόγω λογαριασμό 
και ο νόμιμος τόκος. 

4. Τα από 1.1.2000 μέχρι της εφαρμογής του μέτρου 
αναλογούντα ποσά εισοδηματικής ενίσχυσης θα αποδο¬ 
θούν στους δικαιούχους εργαζόμενους μέσω των δηλώ¬ 
σεων φορολογίας εισοδήματος οικονομικού έτους 2001, 
βάσει σχετικών βεβαιώσεων των εργοδοτών. 

5. Με απόφαση των Υπουργών Οικονομικών και Εργα¬ 
σίας και Κοινωνικών Ασφαλίσεων καθορίζεται κάθε λε¬ 
πτομέρεια για την υλοποίηση των ρυθμίσεων του άρθρου 
αυτού. 


Αρθρο 15 

II παρ. 5 του άρθρου 1 του ν. 2303/1995 (ΦΕΚ 80 Α ) 
αντικαθίσταται ως ακόλουθως: 


«5. Η εφαρμογή των διατάξεων του παρόντος άρθρου 
επεκτείνεται και στις αποδοχές υπαλλήλων άλλων 
Υπουργείων ή Υπηρεσιών του Δημοσίου και Νομικών 
Προσώπων Δημοσίου Δικαίου, στις συντάξεις βοηθήμα¬ 
τα και εν γένει παροχές πουκαταβάλλουν τα Ασφαλιστι¬ 
κά Ταμεία, καθώς και στις παροχές του Ο.Α.Ε.Δ., Ο.Ε.Κ. 
και Ο.Ε.Ε. μετά από κοινή απόφαση του αρμόδιου 
Υπουργού και του Υπουργού Οικονομικών.» 


Άρθρο 16 
Έναρξης ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, εκτός αν ορί¬ 
ζεται διαφορετικά στις επί μέρους διατάξεις του. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως Νό¬ 
μου του Κράτους. 


Αθήνα, 1 Αυγούστου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΟΝ. ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΠΑΝ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

ΚΩΝ/ΝΟΣ ΛΑΛΙΩΤΗΣ 


ΕΘΝΙΚΗΣ ΑΜΥΝΑΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ 


ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 


ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Α. ΓΙΑΝΝΙΤΣΗΣ 


ΥΓΕΙΑΣ ΚΑΙ ΠΡΟΝΟΙΑΣ 

Α. ΠΑΠΑΔΟΠΟΥΛΟΣ 


ΠΟΛΙΤΙΣΜΟΥ ΑΙΓΑΙΟΥ 

θ. ΠΑΓΚΑΛΟΣ Ν. ΣΗΦΟΥΝΑΚΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 1 Αυγούστου 2000 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 

ΚΕΝΤΡΙΚΗ ΥΠΗΡΕΣΙΑ 
Σολωμού 51_ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

ιού 51 ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Ολγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ-Διοικητήριο Τ.Κ. 411 10 
ΚΕΡΚΥΡΑ-Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061)6381 100 

(0651) 87215 
(0531)22 858 
(041) 597449 
(0661) 89 127/89 120 
(081)396 223 

(0251)46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

► Για τα ΦΕΚ από 1 μέχρι 8 σελίδες 200 δρχ. 

► Για τα ΦΕΚ από 8 σελίδες και πάνω η τιμή πώλησης κάθε ψύλλου (βσέλιδου ή μέρους αυτου) προσαυξάνεται κατα 100 δρχ. ανά 

βσέλιδο ή μέρος αυτού. , 

► Για τα ΦΕΚ του Τεύχους Προκηρύξεων Α.Σ.Ε,Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

ΓΙΑ ΟΛΑ ΤΑ ΤΕΥΧΗ ΕΚΤΟΣ Λ.Ε. & Ε.Π.Ε. 


Κ.Α,Ε. εσόδου υπέρ 
ΤΑΠΕΤ 3512 

Π0ι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

> Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

> Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

> Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

> Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

> Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. __ 

Οι υπηρεσίες εξυπηρέτησης των πολιτών λειτουργούν καθημερινά από 08.00 Γ έιος 13.00 
--- - ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




